Jangan Tersalah Beli, Ini 6 Tip Pilih Glukometer Untuk Check Gula Darah Di Rumah!

Pesakit diabetes pastinya sudah biasa dengan penggunaan alat untuk
check
 kencing manis sendiri iaitu glukometer. Ini kerana, ia sangat penting untuk memantau paras gula darah bagi mengawal bacaan kencing manis normal.

Namun, terdapat pelbagai jenis glukometer yang dijual di pasaran. Oleh itu, mungkin timbul persoalan bagaimana untuk memilih glukometer yang bagus? Ini panduan untuk anda sebelum membeli glukometer.

Untuk mendapatkan lebih banyak info berkenaan Kencing Manis, anda boleh klik
di sini
.

Apa itu glukometer untuk
check
 kencing manis sendiri?

Glukometer atau alat untuk
check
 gula darah merupakan sejenis peranti digital yang berfungsi menentukan bacaan atau bilangan
glukosa dalam darah
 anda.

Dalam erti kata yang lebih mudah, ia adalah alat yang digunakan untuk mengira jumlah gula dalam darah.

 Alat ini boleh dikatakan agak kecil, ringan dan sesuai untuk dibawa ke mana-mana sahaja.

Oleh itu,
bacaan gula darah
 boleh dibuat setiap masa.

Pemeriksaan bacaan gula darah dengan menggunakan glukometer boleh membantu seseorang individu khususnya pesakit diabetes untuk mengawal gula darahnya.

Ini untuk memastikan agar bacaan kencing manis normal sepanjang waktu.

Pemeriksaan
gula darah
 merupakan antara langkah atau rutin penting yang menyumbang kepada kejayaan pengurusan diabetes itu sendiri.

Tip memilih glukometer

Jika anda pergi ke farmasi, anda akan mendapati pelbagai jenis glukometer dijual dengan pelbagai jenama.

Ia juga tersedia dalam bentuk atau jenis yang paling asas sehinggalah kepada peranti yang paling canggih. Ada kalanya, sampai tidak tahu hendak pilih yang mana untuk dibeli.

Oleh itu, sebelum anda membeli glukometer untuk
check
 kencing manis sendiri, apa kata anda pertimbangkan beberapa perkara penting seperti berikut:

#1. Harga

Harga merupakan hal pertama yang perlu anda pertimbangkan kerana ia boleh membantu anda memilih
alat glukometer
 yang sesuai dengan bajet anda.

Pilih glukometer yang mempunyai kualiti terbaik dengan harga yang berpatutan. Ini untuk memastikan agar ia tahan lebih lama.

Selain itu, anda juga perlu mempertimbangkan pembelian jalur ujian yang sesuai kerana biasanya ia dijual berasingan dengan glukometer.

#2. Kemudahan ketika
check
 kencing manis sendiri

Disebabkan terdapat pelbagai jenama glukometer di pasaran, pastikan anda memilih jenama yang mudah digunakan.

Antaranya adalah hasil ujian mudah untuk dilihat, saiznya tidak terlalu besar dan jalur ujian yang mudah untuk dibeli di sekitar anda.

 Selain itu, pertimbangkan juga kemudahan meletakkan darah pada jalur ujian dan sama ada ia
memerlukan darah
 yang sedikit atau banyak.

#3. Persijilan

Dapatkan glukometer
 untuk
check
 kencing manis sendiri yang mempunyai tanda CE, diperakui oleh FDA atau yang mempunyai persijilan ISO.

Pastikan jalur ujian juga mempunyai tanda-tanda persijilan kualiti ini.

#4. Paparan

Unit paparan yang digunakan untuk mengukur bacaan gula darah berbeza-beza mengikut negara.

Sebagai contoh,
Malaysia
, United Kingdom, China dan Australia menggunakan unit mmol/L.

Manakala negara seperti India, Amerika Syarikat, Jepun dan Perancis menggunakan unit mg/dL.

Oleh itu, anda disarankan untuk membuat penetapan unit pada glukometer anda kepada mmol/L.

#5. Penyimpanan data selepas
check
 kencing manis sendiri

Sesetengah
 alat test kencing manis
 ini mempunyai ciri penyimpanan data di mana ia merekodkan bacaan secara automatik setiap kali anda membuat
ujian gula darah
.

Ini sangat membantu bagi mereka yang ingin menilai rekod
bacaan gula darah
 sepanjang hari untuk melihat pengurusan dan bacaan kencing manis normal.

#6. Pilih glukometer dengan ciri istimewa

Setiap jenis dan jenama
glukometer
 mempunyai keistimewaannya yang tersendiri.

Ada yang mempunyai skrin yang lebih besar, skrin bercahaya, meter beraudio dan lain-lain lagi. Semua ciri ini diwujudkan untuk kemudahan anda.

Oleh itu, pilih mengikut kesesuaian diri anda. Jika
waktu sesuai cek kencing manis
 anda pada waktu malam, dapatkan jenis yang mempunyai skrin bercahaya.

Kesimpulan

Glukometer kini menjadi salah satu alat yang mesti ada di rumah untuk setiap
penghidap diabetes
.

Ia berfungsi memberikan
bacaan gula darah
 setiap masa agar pengurusan diabetes lebih terkawal dan tersusun.

Oleh itu, jika anda masih belum mempunyai glukometer, dapatkannya sekarang dengan berpandukan panduan yang kami sediakan di atas.


Selain Kesihatan Terjejas, Diabetes Turut Beri Kesan Pada 2 Aspek Kehidupan Ini (Termasuk Seks!)

Diabetes adalah sejenis penyakit yang dihidapi oleh ramai orang
 dalam kalangan masyarakat kita dan kesan penyakit kencing manis bukanlah sesuatu yang ringan.

Sebagai asas yang kita semua mungkin perlu dan sudah tahu, ia akan melibatkan aspek pengawalan gula dan penjagaan luka agar tidak timbul komplikasi lain kelak.

Namun, tahukah anda bahawa efek penyakit kencing manis turut beri kesan pada aspek seksual dan urologi penderitanya? Jom teruskan membaca artikel!

Kesan penyakit kencing manis terhadap 2 aspek ini

Hakikatnya, penderita diabetes cenderung memfokuskan pada aspek pengawalan gula dan penjagaan luka
agar tidak berlaku pemotongan anggota tubuh badan
.

Ya, tidak dapat dinafikan bahawa ia adalah salah satu daripada komplikasi penyakit kencing manis yang paling ditakuti dan ingin dielakkan oleh semua pesakit.

Namun, tanpa sedar mereka mungkin telah terlepas pandang akan 2 aspek lain yang sama penting dalam kesihatan serta kehidupan iaitu seksual dan urologi.

Persoalannya, apakah yang akan berlaku pada 2 aspek ini jika anda adalah seorang pesakit kencing manis? Kami akan cuba huraikannya untuk anda!

Kencing manis & masalah seksual

Untuk pengetahuan anda, kesan penyakit kencing manis mungkin boleh
melibatkan masalah seksual bagi kedua-dua jantina
 tanpa mengira lelaki atau wanita.

Ini secara umumnya adalah disebabkan oleh kerosakan pada sistem saraf serta salur darah terutamanya yang wujud dan terletak pada kawasan alat kemaluan.

Secara tidak langsung, kerosakan ini akan membawa kepada kekurangan dan kehilangan fungsi alat kemaluan yang penting untuk aktiviti seksual penderitanya.

Khusus bagi lelaki

Untuk kaum lelaki, terdapat 2 masalah utama berkaitan aspek seksual yang mungkin boleh berlaku sebagai efek penyakit kencing manis, termasuklah:

Masalah ereksi

Merupakan mimpi ngeri bagi lelaki, masalah ereksi seperti
mati pucuk adalah sangat ditakuti dan ingin dielakkan
 agar kehidupan bersama pasangan tidak terjejas.

Pun begitu, kajian menunjukkan bahawa penderita diabetes dikatakan lebih berisiko 2 ke 3 kali ganda mengalaminya berbanding mereka yang sihat tubuh badan.

Selain kencing manis, ia juga dipengaruhi oleh pelbagai faktor yang lain seperti rokok, alkohol, hormon, usia dan kondisi tubuh badan lelaki itu sendiri.

Bagi menyelesaikannya, pelbagai cara boleh anda cuba termasuklah terapi neuropati, pengambilan ubatan, penyuntikan ubatan, pam vakum dan lain-lain.

Masalah ejakulasi

Selain itu, lelaki juga mungkin berisiko
mengalami masalah ejakulasi seperti ejakulasi retrograd
 sebagai kesan penyakit kencing manis yang dihidapi.

Buat anda yang mungkin belum tahu, ia adalah keadaan di mana air mani lelaki masuk semula ke pundi kencing dan tidak keluar dari zakar di saat ejakulasi.

Salah satu punca yang menyebabkan ia adalah kerosakan sistem saraf dan salur darah yang berpunca daripada gula dalam darah (glukosa) yang tidak terkawal.

Selain kaedah perubatan, antara cara untuk mengelakkan kesan penyakit ini adalah dengan sentiasa menyelia dan mengawal kadar glukosa anda untuk aspek seksual lebih sihat.

Khas buat wanita

Untuk wanita, terdapat banyak masalah utama berkaitan aspek seksual yang mungkin boleh berlaku sebagai efek penyakit kencing manis, termasuklah:

Kekeringan faraj apabila bersenggama

Kesakitan faraj semasa bersetubuh

Lemah libido seksual

Lemah respons seksual

Menurut kajian terkini, didapati masalah-masalah seksual ini lebih berisiko 18% dialami oleh wanita dengan diabetes jenis 1 dan 42% dialami oleh wanita dengan diabetes jenis 2.

Apa yang lebih membimbangkan adalah, masalah-masalah di atas ini akan menyebabkan
kesukaran untuk mereka menikmati dan mencapai orgasma
 ketika bersama pasangan.

Jadi, sila dapatkan bantuan perubatan sama ada dari bentuk ubatan, rawatan atau terapi bagi mengurangkan efek penyakit kencing manis ini pada anda.

Kencing manis & masalah urologi

Selain aspek seksual, kesan penyakit kencing manis juga akan menjejaskan sistem dan fungsi urologi individu atau dalam bahasa mudahnya, kencing.

Kedua-dua lelaki dan wanita dengan penyakit diabetes mungkin lebih berisiko mengalami masalah urologi seperti berikut:

Pundi kencing aktif
 – Kerosakan saraf akan membuat isyarat dihantar dari otak ke pundi kencing pada waktu yang tidak tepat

Masalah otot sphincter
 – Kerosakan otot akan membuat ia menjadi longgar lantas air kencing mengalir secara tidak terkawal

Retensi urin – Kerosakan saraf dan otot akan menyebabkan ketidakmampuan untuk mengosongkan sepenuhnya pundi kencing

Disebabkan itu, penghidap diabetes perlu untuk mengawal penyakit tersebut bagi memastikan kesan penyakit kencing manis ini tidak berlaku dan bertambah teruk.


Altitud Tinggi: Apa yang Berlaku Terhadap Tubuh?

Kebelakangan ini, aktiviti sukan yang berkait dengan alam menjadi semakin popular dan mendapat perhatian kebanyakan orang. Penglibatan secara aktif dalam aktiviti berketinggian tinggi seperti mendaki,
 paragliding
,
flying fox
, dan lain-lain boleh menyebabkan gangguan terhadap sistem tubuh akibat daripada tekanan alam sekitar.

Bagaimana altitud berbeza dengan paras laut?

Udara terdiri daripada molekul berbeza dengan nitrogen (79.04%) dan oksigen  (20.93%) yang membentuk majoriti setiap nafas yang kita ambil.  Komposisi udara tetap konsisten sama ada berada di paras laut atau pada altitud (ketinggian).

Walau bagaimanapun, dengan ketinggian, “tekanan separa” oksigen dalam udara ini (berapa banyak molekul oksigen dalam jumlah isipadu udara) berubah. Di paras laut, tekanan separa oksigen adalah 159 mmHg, sedangkan pada 8,848m di atas paras laut (puncak Gunung Everest), tekanan separa oksigen hanya 53 mmHg.

Pada ketinggian yang tinggi, molekul oksigen semakin terpisah kerana terdapat tekanan yang kurang untuk “menolak” mereka bersama. Ini bermakna ada molekul oksigen yang kurang dalam jumlah udara yang sama seperti yang kita ambil. Dalam kajian saintifik, ini sering dirujuk sebagai “hipoksia”.

Apa yang berlaku pada tubuh pada altitud tinggi?

Sumber: medicalxpress.com

Pendedahan beberapa saat pada ketinggian, meningkatkan pengudaraan yang mana ini bermakna anda mula bernafas dengan lebih banyak/kerap kerana tubuh bertindak balas terhadap oksigen yang kurang dalam setiap nafas, dan cuba meningkatkan pengambilan oksigen. Walaupun dengan tindak balas ini, masih berlaku kekurangan oksigen sepanjang sistem peredaran darah iaitu bermakna oksigen kurang mencapai pada otot anda. Ini ternyata mengehadkan prestasi aktiviti anda.

 Dalam beberapa jam pertama pendedahan ketinggian pula, kehilangan air juga meningkat, yang boleh mengakibatkan dehidrasi. Ketinggian juga dapat meningkatkan metabolisme sambil menekan selera makan anda. Ini bermakna anda harus makan lebih banyak daripada yang anda rasa untuk mengekalkan keseimbangan tenaga neutral.

Manakala bagi yang terdedah pada ketinggian untuk beberapa hari atau minggu, tubuh mula untuk penyesuaian yang dipanggil
 acclimation
 kepada persekitaran oksigen rendah.
 Peningkatan pernafasan yang dimulakan dalam beberapa saat pertama pendedahan altitud kekal, dan tahap hemoglobin (protein dalam darah kita yang membawa oksigen) meningkat, bersama dengan nisbah saluran darah ke jisim otot.


Apakah itu Strep Throat?

Definisi

Apakah itu strep throat?

Strep throat adalah sakit tekak yang disebabkan oleh jangkitan dengan bakteria Streptokokus. Simptom-simptom ini biasanya lebih teruk daripada virus jangkitan tekak. Strep throat yang tidak dirawat boleh menyebabkan komplikasi seperti demam reumatik.

Apakah kebarangkalian strep throat?

Strep throat adalah paling lazim berlaku di antara umur 5 dan 15 tahun, bahkan ia turut menjejaskan semua orang tidak kira peringkat umur. Anda boleh mengurangkan kemungkinan mengalami masalah ini dengan mengurangkan risikonya. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom strep throat?

Simptom-simptom masalah ini muncul kira-kira dua hingga lima hari selepas bersentuhan dengan kuman strep. Simptom-simptom mungkin termasuk:

Sakit tekak atau kesukaran untuk menelan

Demam

Sakit kepala

Ruam

Sakit perut

Kehilangan selera makan dan kadang-kadang loya

Kesakitan otot dan kekakuan sendi

Tonsil boleh menjadi merah dan bengkak dan mempunyai tompok putih atau corak nanah. Tompok merah kecil boleh muncul di lelangit mulut

Kelenjar limfa di leher boleh bengkak dan lembut

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bilakah saya harus berjumpa doktor?

Hubungi doktor anda jika anda atau anak anda mempunyai sebarang tanda dan sipmtom berikut:

Sakit tekak disertai dengan kelenjar limfa yang bengkak (nodus)

Sakit tekak yang berlangsung lebih lama daripada 48 jam

Demam yang lebih tinggi daripada 38.3 darjah Celcius pada kanak-kanak yang lebih tua, atau sebarang demam yang berlanjutan lebih lama daripada 48 jam

Sakit tekak disertai dengan ruam

Masalah bernafas atau kesukaran menelan apa-apa, termasuk air liur

Demam – atau sakit atau pembengkakan pada sendi, sesak nafas atau ruam

Air kencing berwarna coklat lebih daripada seminggu selepas jangkitan strep

Ketahui puncanya

Apakah yang mengakibatkan strep throat?

Strep throat disebabkan oleh jangkitan dengan bakteria bernama Streptococcus pyogenes, atau Streptokokus Kumpulan A. Jangkitan ini sangat mudah berjangkit dan tersebar dengan cara berikut:

Bernafas dalam titisan udara apabila seseorang dengan jangkitan batuk atau bersin

Berkongsi makanan atau minuman

Menyentuh tombol pintu yang tercemar atau permukaan lain dan kemudian hidung atau mulut juga boleh menyebarkan jangkitan

Ketahui faktor risiko

Apakah yang meningkatkan saya kepada risiko strep throat?

Faktor tertentu boleh meningkatkan risiko anda mengalami strep throat:

Umur: antara umur 5 dan 15 tahun

Masa tahun. Walaupun strep throat boleh berlaku pada bila-bila masa sepanjang tahun, ia cenderung untuk disebarkan pada lewat musim luruh dan awal musim bunga

Sistem imun yang lemah

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah strep throat didiagnosis?

Diagnosis dibuat dari simptom, pemeriksaan fizikal, dan ujian makmal. Selain itu, doktor boleh mengarahkan ujian lain termasuk:

Kultur tekak: untuk mencari kehadiran bakteria

Ujian antigen cepat. Kerana kekurangan ketersediaan atau tempoh menunggu untuk kultur tekak, doktor anda boleh mengarahkan ujian antigen cepat pada sampel kapas

Bagaimanakah strep throat dirawat?

Rawatan melibatkan antibiotik, yang memendekkan masa penularan. Penicillin V, yang diambil melalui mulut, adalah rawatan pilihan. Kanak-kanak boleh mengambil penggantungan amoksisilin dengan rasa yang lebih baik. Orang yang alah kepada penisilin boleh mengambil cephalosporin seperti cephalexin atau makrolida seperti erythromycin atau azithromycin. Ubat (ibuprofen, acetaminophen) boleh membantu sakit tekak dan demam. Kanak-kanak dan remaja tidak boleh mengambil aspirin kerana risiko mengalami sindrom Reye yang berbahaya. Berehat, minum banyak air, makan makanan yang melegakan, berkumur dengan air garam hangat, menggunakan pelembap, dan mengelakkan kerengsaan seperti asap rokok dapat membantu seseorang itu berasa lebih baik.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas strep throat?

Gaya hidup dan kaedah pengubatan sampingan berikut mungkin membantu anda mengatasi strep throat:

Ingat bahawa kerap mencuci tangan adalah cara terbaik untuk mengehadkan penyebaran jangkitan

Habiskan semua antibiotik anda yang dipreskripsi. Jangan berhenti mengambilnya kecuali jika mendapat arahan daripada pegawai penjagaan kesihatan anda

Elakkan bersentuhan dengan seseorang yang mempunyai strep throat. Jangan berkongsi barangan peribadi seperti minum segelas

Makan makanan yang melegakan seperti sup, bijirin masak, kentang lenyek, dan yogurt. Makanan yang sangat sejuk seperti sherbet atau yogurt beku juga boleh melegakan

Jangan berikan anak kecil dan remaja aspirin. Mereka boleh mendapat sindrom Reye yang berbahaya

Jangan bersin atau batuk pada orang lain jika anda sakit. Tutup mulut anda, dan ajar kanak-kanak menutup mulut mereka. Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Buat Perokok, Ini Kesan BURUK Terhadap Kesihatan & Kesuburan Anda!

Merokok merupakan satu tabiat buruk yang sangat tidak sihat
 dan mempunyai banyak kesan negatif terhadap individu tersebut serta individu lain termasuklah dari sudut kesihatan dan kesuburan mereka.

Perokok tegar kebiasaannya tidak mempedulikan keadaan dan orang di sekeliling mereka untuk melempiaskan nafsu dan dengan tenangnya menghembus asap rokok mereka.

Tanpa mengira anda perokok aktif mahupun perokok pasif, anda sebenarnya dalam keadaan bahaya dan berisiko menghidap pelbagai jenis masalah kesihatan.

Tahukah anda bahawa merokok jejaskan kesuburan lelaki dan wanita? Ayuh sama-sama kita ikuti artikel ini untuk mengetahui mengenainya dengan lebih lanjut!

Merokok jejaskan kesuburan lelaki & wanita

Tanpa mengira jantina, perokok aktif mahupun pasif berisiko mengalami masalah kesuburan. Di Malaysia, 50% daripada golongan lelaki adalah perokok.

B
agi golongan wanita dan remaja pula, jumlahnya semakin meningkat dan membimbangkan kerana
25% daripada pelajar sekolah berumur 15 tahun ke atas pernah cuba merokok dan 70% dari kumpulan ini akan menjadi perokok apabila meninggalkan bangku sekolah
 kelak.

Selain tar dan nikotin yang terbukti tidak sihat,
asap rokok mempunyai lebih daripada 4,000 bahan kimia dan 53 daripada bahan kimia
 boleh mendatangkan penyakit berbahaya yang lain seperti kanser.

Untuk pengetahuan anda, kandungan bahan kimia ini juga mendatangkan kesan negatif terhadap kesuburan seseorang individu, baik lelaki ataupun wanita!

Kesan merokok terhadap kesuburan lelaki

Perokok lelaki kebanyakannya tidak mengetahui, tidak peduli ataupun memandang enteng akan masalah kesuburan mereka. Kesuburan lelaki merujuk kepada keupayaan penghasilan sperma dalam kuantiti dan kualiti yang tinggi serta pergerakan sperma yang normal.

Tabiat merokok menyebabkan kualiti serta kuantiti sperma
 akan berkurangan sekaligus memberi kesan kepada pergerakan sperma. Dalam pada itu lagi, merokok turut menyumbang kepada morfologi sperma yang tidak normal.

Melihat dari sudut statistik, kiraan sperma bagi golongan perokok lelaki akan menurun sebanyak 23% manakala pergerakan sperma pula akan menurun sebanyak 13%.

Sebagai ringkasan, perokok lelaki akan menghasilkan sperma yang tidak berkualiti dari aspek morfologi, pergerakan mahupun kuantitinya sekaligus mengakibatkan kesuburan mereka terjejas.

Kesan merokok terhadap kesuburan wanita

Perspektif merokok bagi lelaki dan wanita adalah berlainan. Bagi lelaki, mereka merokok untuk menghilangkan kelesuan dan menaikkan semangat. Namun bagi wanita pula, mereka merokok untuk mengawal tekanan serta ada yang beranggapan bahawa merokok akan membuatkan mereka dapat mengawal berat badan mereka.

Apapun perspektif mereka,
merokok tetap akan mendatangkan kesan negatif terhadap golongan wanita
 terutamanya dalam aspek kesuburan.

Namun dalam kebanyakan kes, golongan wanita merupakan perokok pasif kerana mereka mengahwini lelaki yang merokok.

Ramai golongan perokok lelaki tidak sedar bahawa dengan merokok di depan isteri dan anak-anak mereka, hanya 25% daripada kandungan bahan kimia sahaja akan disedut kerana puntung rokok mempunyai penapis manakala lagi 75% kandungan bahan kimia disedut oleh perokok pasif.

Akibatnya, golongan wanita akan mengalami masalah kesuburan. Sekiranya hamil, tanpa mengira wanita tersebut perokok aktif mahupun pasif, masalah kehamilan akan berlaku. Antara masalah kehamilan tersebut adalah:

Menopaus lebih awal

Anak lebih mudah mendapat lelah

Anak lebih berisiko mendapat jangkitan paru-paru

Lebih terdedah kepada ancaman menghidap kanser

Melahirkan bayi yang kurang berat badan atau kandungan tidak cukup bulan

Pertumbuhan paru-paru bayi yang masih kecil mudah terganggu

Ia adalah punca anda cepat menopaus

Bagi wanita,
menopaus merupakan satu kondisi yang sangat ditakuti
. Menopaus adalah kondisi seseorang wanita itu putus haid dan tidak lagi mampu untuk hamil. Menurut kajian, umur purata wanita di Malaysia mengalami menopaus adalah 45.

Namun bagi golongan perokok, purata umur itu menurun kepada 35. Ini kerana tabiat merokok bagi wanita tanpa mengira perokok aktif mahupun pasif akan menurunkan jumlah purata umur sebanyak 10 tahun daripada kebiasaan.

Oleh itu, pelbagai inisiatif dibuat oleh pakar perubatan agar masalah menopaus ini dapat dikawal. Antaranya adalah mengingatkan orang ramai akan bahaya merokok bagi kesuburan wanita, membuat penyimpanan ovari serta membuat ujian AMH.

Ujian AMH adalah satu ujian darah yang dapat mengenalpasti jumlah telur yang terdapat di dalam ovari serta jangka hayatnya agar perancangan untuk membina keluarga lebih tepat dan teratur.

Jadi, apa lagi anda tunggu? Tolong berhenti merokok sekarang juga demi kesuburan dan kesejahteraan hidup kalian!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Adakah Tabiat Merokok Boleh Menyebabkan Kemurungan?

Sikit Atau Banyak, Kesan Merokok Tetap Sama

Mengapa ‘Ikrar Berhenti Merokok’ Penting untuk Anda Berhenti Merokok

Kalkulator Perbelanjaan Merokok


Ini Sebab Pandangan Sering Berbintik Jika Lihat Objek Cerah, Petanda Mata Tak Sihat?

Pernah dengar mengenai floaters mata atau
eye floaters
?

Ia di mana anda mengalami situasi
pandangan mata sering berbintik-bintik hitam
 atau bayang-bayang kecil muncul terutamanya apabila melihat langit.

Ia mungkin sering terjadi apabila anda memandang sesuatu yang cerah, atau latar belakang berwarna yang kosong seperti langit mahupun dinding putih.

Bentuknya selalunya rawak sama ada berbintik, bergaris ataupun berbentuk sarang labah.

Untuk mendapatkan lebih banyak info tentang Kesihatan Mata, sila dapatkannya
 di sini.

Apa itu floaters mata
?

Kebanyakan floaters mata berpunca daripada faktor usia ini boleh terjadi kerana bahan yang berjeli (
vitreous)
di dalam mata anda bertambah cair.

Ia sering bergerak-gerak di sekitar mata dan akan hilang jika anda cuba untuk melihatnya secara
direct.

Serat mikroskopik di dalam
vitreous
cenderung untuk bergumpal lalu menimbulkan bayang-bayang kecil di retina. Ini dikenali sebagai
floaters.

Apakah
floaters
 berbahaya?

Floaters
ini tidak akan menjadi masalah jika anda sudah biasa alaminya, tidak bertambah teruk dan tidak menghalang
penglihatan anda.

Baca juga:

Biasanya kejadian floaters mata ini tidak mengundang perkara yang serius kepada kesihatan mata namun sekiranya anda khuatir, dapatkan khidmat nasihat daripada pakar mata.

Secara umumnya, bahan berjeli di dalam mata anda akan bertambah cair mengikut peredaran usia.

Masih keliru? Mari kita kenali kriteria-kriterianya
:

Bintik-bintik yang bergerak seiring pergerakan mata anda dan akan hilang jika anda cuba untuk fokus kepadanya

Bentuknya
random

Floaters
ini lebih jelas apabila anda melihat latar belakang yang cerah seperti dinding dan langit

Tompok kecil yang akan bergerak ke bawah
bahagian mata
 secara sendirinya dan menghilang

Bahayakah floaters mata terhadap kesihatan mata?

Sejauh manakah anda boleh menghiraukan kewujudan
 eye

floaters
 ini? Benarkah ianya tidak mempunyai kesan sampingan?

Apabila simptom-simptom ini berlaku kepada

anda, segera dapatkan nasihat perubatan daripada doktor:

Floaters
yang
membuatkan mata kabur

Sakit mata

Kejadian
floaters
setelah anda mengalami kemalangan

Bayangan hitam pada penglihatan anda

Eye floaters
makin bertambah

Perkara-perkara di atas boleh menjadi petanda bahawa anda mungkin mengalami kecederaan pada bahagian belakang mata yang boleh membawa kepada kecacatan mata yang kekal.

Selain itu, ia boleh menjadi petanda serius bahawa berlakunya kekoyakan pada retina mata.

Seiring dengan pertambahan umur,
vitreous
akan mengendur dan perkara ini secara langsung akan menarik retina. Jika ia ditarik dengan kekuatan yang mencukupi, retina akan koyak.

Sekiranya hal ini tidak dirawat dengan kadar segera, cecair akan berkumpul di belakang retina dan menyebabkan
kehilangan penglihatan yang kekal
.

Jika anda mengalami simptom-simptom ini, segera dapatkan rawatan daripada pakar mata sebelum keadaan bertambah melarat.

Sekiranya
eye floaters
anda tidak mempunyai simptom-simpton yang berbahaya seperti di atas, usah khuatir kerana ia merupakan perkara normal yang menjadi sebahagian daripada hidup kita.

Bagaimanakah cara untuk kurangkan
 floaters?

Anda harus faham bahawa floaters mata ini sebahagian daripada
mata kita
. Ianya sangat normal dan terjadi kepada semua individu mengikut pertambahan umur.

Apabila
floaters
ini berlaku, ia akan menghilang dengan sendiri kelak.
Otak anda
 akan sama ada menapis
floaters
tersebut atau tarikan graviti secara semula jadi akan menurunkannya ke bahagian bawah mata.

Kalau anda terganggu dengan kehadiran
eye floaters
ini
,
anda mungkin boleh mencuba
tips-tips
 ini bagi mengurangkannya:

Pasang filter pada skrin
laptop atau phone
 jika anda banyak menggunakannya

Kurangkan kekuatan cahaya pada peranti elektronik anda

Pakai
cermin mata hitam
 ketika berada di luar rumah atau semasa anda terdedah pada matahari. Ia berfungsi untuk menapis dan mengurangkan kejadian
eye floaters

Secara keseluruhan,
eye floaters
ini normal dan tidak perlu dirisaukan kecuali berlaku simptom-simptom di atas atau perubahan pada jumlah
floaters
secara drastik.

Jaga kesihatan mata
 anda sebaik mungkin dan ingat bahawa kebanyakan
floaters
tidak berisiko.

Bagi memastikan kesihatan mata anda kekal pada tahap yang baik, anda boleh melakukan pemeriksaan mata secara berskala.

Pakar mencadangkan sekiranya anda tidak mempunyai sebarang masalah mata, pemeriksaan kesihatan mata boleh dilakukan setiap 10 tahun.

Bagi orang yang lebih berumur, pemeriksaan harus dilakukan dengan lebih kerap setiap tahun terutamanya bagi mereka yang berumur 60 tahun ke atas.


Anda Ada BANYAK Bulu Dubur? Jangan Malu, Ini 3 Cara Betul Buangnya Dengan Mudah!

Tahukah anda bahawa memang terdapat cara buang bulu dubur yang betul? Jika ingin tahu dengan lebih lanjut, jom baca artikel ini!

Sebelum itu, kita semua perlu tahu dulu perkara yang paling penting ini. Jawapannya adalah ya, ia memang normal untuk individu mempunyai bulu pada dubur. Jadi,
usah anda berasa keseorangan
.

Cuma, jangan sampai ia jadi hutan belantara pula. Ini dia teknik yang anda boleh lakukan untuk membuangnya:

Teknik buang bulu dubur yang sementara

#1.
Shaving

Anda boleh mencukurnya dengan cara paling biasa iaitu mencukurnya menggunakan pencukur.

Disebabkan ruang pada lubang dubur sangat kecil dan memang sukar untuk melihat dan mencapai kawasan yang hendak dicukur, anda perlu lebih berhati-hati. Berikut adalah langkah-langkahnya:

Basuh lubang dubur menggunakan air dan sabun

Sapu krim atau gel pencukur pada kawasan tersebut

Angkat sebelah kaki dan rehatkannya pada tempat yang lebih tinggi serta kering (supaya tidak tergelincir)

Guna sebelah tangan untuk menarik pipi punggung agar lubang dubur lebih terdedah

Cukur dengan cermat dan perlahan menggunakan mata pisau pencukur yang tajam

Bilas sehingga diyakini bersih dan keringkan

#2.

Waxing

Teknik ini akan membantu anda menarik keluar bulu pada dubur sehingga ke akarnya. Jadi, ia akan memakan masa yang lebih lama untuk tumbuh – sekitar 2 ke 4 minggu.

Ia agak sukar untuk dilakukan melainkan anda mengupah pakar untuk melakukannya bagi pihak anda. Namun, ia masih boleh dilakukan sendiri. Berikut adalah langkah-langkahnya:

Mandi dan basuh lubang dubur menggunakan air suam

Pastikan panjang bulu dubur berukuran sekitar 1/4 inci. Jika lebih panjang, potong ia dengan gunting kecil terlebih dahulu

Sapu
natural wax
di kawasan tersebut

Tampal
waxing cloth
atau
muslin strip
di kawasan tersebut

Tunggu sehingga beberapa saat untuk
wax
mengeras

Cabut ia dengan cara menyentap untuk menarik keluar bulu dubur sehingga ke akarnya

#3. Krim membuang bulu

Kini, sudah banyak krim membuang bulu dijual di pasaran, bukan? Ia adalah terpulang kepada anda untuk menggunakannya atau tidak.

Ini kerana ia mungkin akan mengakibatkan
alahan atau iritasi pada bahagian kulit
yang disapu. Jadi, dapatkan pandangan doktor terlebih dahulu.

Teknik buang bulu dubur yang kekal

#1. Laser

Teknik ini menggunakan sinaran laser yang berkuasa tinggi untuk menghancurkan folikel rambut pada mana-mana bahagian tubuh badan.

Ia juga boleh digunakan pada dubur. Meskipun ia dilabel sebagai teknik pembuangan bulu secara kekal, hasilnya mungkin hanya boleh dilihat selepas beberapa sesi rawatan.

Kos untuk membuat rawatan ini agak mahal dan masa yang diambil juga agak lama bergantung kepada kawasan bulu yang hendak dibuang. Ia juga mungkin agak menyakitkan.

Tembakan laser itu akan terasa seperti kulit punggung anda dijentik dengan gelung getah. Selain itu, ia juga mungkin akan
mengakibatkan infeksi dan parut
 jika tidak dijaga dengan betul.

#2. Elektrolisis

Teknik ini menggunakan arus elektrik yang mengalir melalui jarum kecil ke dalam folikel rambut untuk menghancurkannya.

Sama seperti
rawatan laser
, teknik ini juga memerlukan anda untuk menghadiri beberapa sesi susulan sebelum ia berjaya sepenuhnya.

Namun, ia juga agak mahal dan agak lama untuk dilakukan, bergantung kepada kawasan bulu yang hendak dibuang.

Dalam erti kata yang lain, kedua-dua teknik pembuangan bulu secara kekal ini mempunyai banyak kesan sampingannya. Selain itu, kos dan masa untuk membuatnya juga adalah lebih tinggi dan lama. Jadi, adakah anda masih mahu melakukannya?

Ia terpulang kepada anda. Jika tidak mahu, teknik yang sementara juga tiada masalah, bukan?

Konklusi

Kesimpulannya, memang terdapat cara yang betul untuk membuang bulu dubur sama ada secara kekal atau sementara. Jadi, berhenti ketawa dan gunakan informasi yang bermanfaat ini dalam usaha anda membuang bulu dubur yang mungkin mengganggu keselesaan anda!

Hello Health Group
 tidak menyediakan nasihat perubatan, diagnosis, atau rawatan.


Tip Penjagaan Jari Tangan Dan Kaki Bayi, 5 Perkara Ibu Bapa PERLU Tahu!

Haish, geram tengok jari-jemari si kecil yang halus. Tetapi adakah anda tahu cara menjaga jari kaki bayi?

Ada tip penjagaan khusus yang perlu anda ketahui. Teruskan membaca perkongsian artikel ini.

Penjagaan jari dan kaki bayi

Bayi yang baru lahir
 sememangnya mempunyai jari dan kaki yang sangat halus yang
memerlukan penjagaan khusus seiring dengan usianya
.

Untuk mengekalkan kulit yang lembut dan kuku yang rapi memerlukan perancangan yang betul.

Berikut dikongsikan 5 perkara berkaitan penjagaan khusus jari kaki bayi khas buat para ibu bapa sekalian:

 Memastikan kuku sentiasa rapi

Sebagai ibu bapa, anda perlu memastikan kuku bayi anda dipotong dengan baik.

Walaupun kuku si kecil mungkin nipis, tetapi hakikatnya ia tajam dan boleh mendatangkan kecederaan kepada mereka.

Oleh sebab si manja tidak mempunyai kawalan motor yang sempurna lagi, maka dia akan cenderung untuk mengerakkan jarinya yang halus dan menggaru diri dalam proses itu.

Kuku bayi tumbuh dengan cepat, maka anda perlu untuk memotongnya sekurang-kurangnya seminggu sekali.

Berbeza dengan kuku kaki, ia tidaklah begitu tajam dan pertumbuhnya agak lambat, anda cuma perlu memotongnya 1 atau 2 kali sebulan.

Pastikan anda menggunakan pengetip kuku bayi atau gunting khas untuk memotong dan merapikan kuku si manja.

Elakkan daripada memotong terlalu hampir dengan kulit.

Jika tanpa sengaja ketika memotong kuku bayi anda terlihat titisan darah, jangan panik!

Ini kerana si manja akan sembuh dengan cepat. Tetapi jangan pula anda menggigit kuku anak anda, kerana ia boleh
menjadi punca jangkitan
kepada mereka.

 Periksa jari kaki bayi dengan kerap

Anda mungkin akan terkejut melihat rambut atau benang yang terkumpul pada jari dan kaki si kecil.

Bayi yang baru lahir
, sememangnya cenderung untuk mempunyai genggaman yang kuat – ini aspek normal dalam perkembangan bayi.

Disebabkan faktor itu, anda perlu memeriksa sekitar jari kaki bayi setiap kali menukar lampin dan sebaiknya lap tangan mereka dengan kain lap yang bersih.

Jika anda terlihat sebarang luka pada hujung jari, tidak mengapa, ia akan sembuh sendiri.

Tetapi ibu bapa harus berwaspada jika berlakunya sebarang jangkitan seperti kemerahan, bengkak atau rasa panas.

 Penggunaan sarung tangan dan kaki

Penggunaan sarung tangan dan kaki pada bulan-bulan pertama selepas dilahirkan merupakan antara cara terbaik menjaga jari kaki bayi.

Sarung tangan pastinya dapat memberikan perlindungan kepada bayi daripada menggaru sehingga menyebabkan luka.

Sarung kaki pula boleh memberikan kehangatan dan mengelakkannya daripada kesejukan.

Jika anda sedang menunggu saat melahirkan bayi, pastikan anda memasukkan sepasang sarung tangan dan kaki bayi untuk kegunaan selepas bersalin.

 Kuku kaki yang tidak tumbuh

Apa rasanya jika kuku pada bahagian kaki tidak tumbuh dengan elok? Pasti sakit dan rasa tidak selesa, bukan?

Itulah yang mungkin dialami si kecil, cuma malangnya
 kita tidak memahami kesakitan yang diluahkan mereka
.

Bayi turut berisiko untuk mengalami masalah kuku tidak tumbuh dengan elok.

 Jadi pastikan anda merapi dan memotong kuku kaki anak anda secara berkala.

Ia sekali gus dapat menghindari masalah kuku yang tidak tumbuh.

 Losyen bayi

Kebanyakan ibu bapa tidak menggunakan losyen bayi dan ia adalah pilihan anda.

 Jika
 bayi anda tidak mengalami sebarang masalah kulit kering atau mengelupas
 pada sekitar kuku jari dan kaki bayi,  mungkin anda tidak perlukan losyen.

Tetapi jika anda ingin menggunakan losyen, pilih losyen yang lembut dan sesuai untuk kegunaan bayi.

Sebaiknya, sapukan losyen beberapa minit selepas mandi untuk mengekalkan kelembapan kulit.

Cara ringkas potong kuku bayi

Berikut adalah penerangan ringkas untuk memotong kuku bayi. Semoga dapat memudahkan tugasan anda yang pertama kali ingin merapikan kuku si kecil.

#1. Pengetip bersesuaian

Perkara paling utama apabila membicarakan tentang penjagaan khusus bayi adalah menggunakan pengetip kuku yang khas untuk si comel.

 Elakkan penggunaan pengetip kuku dewasa kerana boleh menyebabkan anda terlebih potong kuku bayi.

#2. Pencahayaan yang cukup

Jangan ambil mudah tentang perkara ini. Mengetip kuku pada tempat yang gelap boleh
meningkatkan risiko kecederaan
 kepada si kecil. Elakkan!

#3. Pemilihan waktu

Jika anda ingin menguji kepandaian dalam penjagaan kuku bayi, cubalah memotong kuku mereka ketika mereka berjaga.

Cara paling baik adalah untuk mengetip kuku di saat
mereka sedang tidur
. Tiada gangguan dan anda boleh menyelesaikannya dalam tempoh yang singkat.

#4. Perkara yang berbeza

Jangan pernah menganggap, cara mengetip kuku tangan dan kaki bayi adalah sama. Untuk memotong kuku tangan bayi, anda perlu mengikut alur kukunya.

Tetapi bagi mengetip kuku kaki bayi, anda tidak perlu memotong mengikut alur kuku. Sebaliknya disarankan potong secara lurus. Ia bertujuan mengelakkan sebarang kecederaan, okay?


Kebersihan Mulut Anak Bukan Setakat Berus Gigi, Si Kecil Pun Dah Kena Mula Flos Gigi Ye, Mama!

Kesihatan oral adalah sangat penting buat semua individu agar senyuman yang terukir di wajah tampak menarik.

Disebabkan itu, penjagaan gigi, gusi, lidah dan mulut wajarlah dititikberatkan agar kesihatan oral dapat dikekalkan.

Antara cara untuk
memastikan kebersihan oral dan senyuman kekal cantik
 adalah dengan mencuci kawasan ini.

Mencuci bermaksud bukan sahaja anda perlu memberus gigi, tapi juga memflos gigi dengan kerap.

Namun inilah yang menjadi cabaran kerana individu akan lebih fokus kepada berus gigi sahaja dan bukan flos gigi.

Jom ubah persepsi ini dari sekarang!

Apa maksud flos gigi?

Sebelum pergi dengan lebih mendalam lagi, wajarlah untuk kita semua tahu tentang perkara ini terlebih dahulu.

Buat anda yang mungkin belum tahu, flos gigi adalah perbuatan mencuci kawasan di antara celah-celah gigi menggunakan flos – sejenis tali atau jaring halus yang boleh memasuki kawasan celah gigi.

Kebiasaannya, proses mencuci kawasan celah gigi ini dilakukan selepas memberus gigi untuk melengkapkan kitaran atau aturan mencuci mulut.

Namun inilah yang menjadi masalahnya kerana individu cenderung menganggap bahawa
memberus gigi sahaja sudah lebih daripada cukup
.

TIDAK, ini kerana memberus tanpa memflos tidak akan mengeluarkan plak yang tersepit di kawasan celah gigi.

Dengan flos, maka segala kotoran tersembunyi dapat dibuang lantas menghindarkan masalah mulut berbau.

Siapa perlu flos gigi?

Hakikatnya, persoalan ini tidak perlu timbul kerana semua orang perlu tahu maksud flos gigi dan melakukannya demi kesihatan oral yang lebih baik.

Di sebalik kenyataan ini, mungkin terdapat beberapa golongan yang wajar menitikberatkan soal ini iaitu
 pemakai pendakap gigi
.

Ini kerana pengguna pendakap gigi adalah lebih disarankan untuk memflos gigi ekoran besi yang dipakai pada gigi itu akan menyukarkan atau menyulitkan proses memberus gigi.

Ia seterusnya akan menyebabkan lebih banyak plak berkumpul pada kawasan celah gigi dan juga celah besi yang digunakan untuk merapatkan atau meratakan susunan gigi itu.

Selain itu,
ada satu lagi golongan yang ditekankan iaitu kanak-kanak atau bayi
.

Persoalannya, bila ibu bapa boleh mula membantu si kecil melakukannya?

Umur berapa si kecil boleh mula melakukannya?

Menurut kajian yang dijalankan oleh Stanford Children’s Health, ibu bapa perlu mula memflos gigi anak apabila si kecil sudah mempunyai 2 batang gigi.

Ini adalah sekitar usia 2 ke 3 tahun di mana proses pertumbuhan gigi susu biasa berlaku.

Sebelum 2 batang gigi si kecil anda tumbuh, maka flos gigi masih belum diperlukan.

Kebiasaannya, ibu bapa perlu membantu mereka memflos gigi dari usia 2 ke 3 tahun sehingga 8 ke 10 tahun sebelum mereka boleh melakukannya secara sendiri.

Namun,
 ini sudah pasti menjadi satu cabaran buat ibu bapa
 bukan?

Bagaimana ibu bapa boleh membantu si kecil?

Pertama sekali, ibu bapa perlu sentiasa menemani anak anda di dalam bilik air dan
 membantu gosokkan gigi mereka lebih-lebih lagi golongan bayi
.

Berikut merupakan langkah yang wajar ibu bapa ikuti:

Gunakan berus gigi kecil dan lembut yang boleh anda masukkan ke dalam satu jari sahaja.

Gunakan ubat gigi khas untuk bayi yang tidak mempunyai kandungan menghakis terlalu kuat.

Gosokkan gigi mereka dengan perlahan dan menyeluruh di bahagian depan, tepi dan belakang gigi.

Bilaskan gigi yang telah dicuci dengan menggunakan air bersuhu sederhana.

Floskan gigi si kecil dengan menggunakan flos yang halus di antara celah gigi.

Bilaskan gigi sekali lagi untuk membuang kotoran yang berjaya dicungkil.

Bagaimana jika berlaku pendarahan pada mulut mereka?

Sedang ibu bapa asyik membantu si kecil memberus dan memflos gigi, tiba-tiba kalian perasan bahawa keluar darah daripada mulut mereka.

Apa yang perlu dibuat? Yang paling penting, jangan panik!

Ini kerana pendarahan ketika pertama kali flos gigi anak terutamanya yang masih kecil adalah normal.

Pendarahan tersebut juga mungkin boleh berlaku kepada orang dewasa yang memflos gigi buat pertama kalinya.

Hari demi hari, pendarahan ini akan berhenti dengan sendiri ketika memflos gigi anak kerana gusi mereka sudah menjadi lebih kuat dan sihat.

Sekiranya pendarahan ini berlaku dengan sangat teruk dan tidak berhenti setelah beberapa hari atau minggu,
segera berjumpa doktor gigi untuk rawatan lanjutan
.

Akhir kata, jangan lambat sangat untuk mula flos gigi anak ya? Mulakan dari hari ini juga!


Apa Kaitan Antara Rokok, Obesiti dan Kanser?

Kanser ada kaitan dengan gaya hidup kita? Adakah kenyataan ini benar?

Kebiasaannya, kanser akan dikaitkan dengan tabiat hidup yang tidak sihat seperti
merokok
. Pun begitu, tahukah anda bahawa
obesiti
 juga adalah antara punca utama yang menyebabkan penyakit yang membawa maut ini? Sila ikuti artikel ini untuk mengetahui mengenainya dengan lebih lanjut.

Kajian di UK

Menurut kajian terbaharu yang dijalankan oleh
Cancer Research
di

United Kingdom (UK), individu yang mengalami obesiti kini didapati lebih ramai daripada individu yang merokok dengan nisbah 2:1 orang. Nisbah yang membimbangkan ini juga sebenarnya akan meningkatkan lagi risiko beberapa jenis kanser yang berbahaya buat masyarakat sejagat.

Hampir sepertiga daripada individu dewasa di UK mengalami obesiti. Walaupun merokok merupakan punca terbesar penyakit kanser, obesiti juga sebenarnya adalah antara punca utamanya.
Cancer Research
 turut mengeluarkan analisis yang mendedahkan bahawa individu yang mengalami obesiti adalah lebih berisiko mengalami 4 jenis kanser yang berbeza.

Menurut kajian di UK yang dijalankan pada setiap tahun, berat badan berlebihan adalah antara punca berlakunya kanser usus. Selain itu, ia juga adalah punca kepada pelbagai lagi kanser lain seperti kanser buah pinggang, ovari dan hati. Berikut merupakan jumlah kes penyakit berbahaya ini yang disebabkan oleh obesiti:

Kanser usus: 1,900 kes

Kanser buah pinggang: 1,400 kes

Kanser ovari: 460 kes

Kanser hati: 180 kes

Kempen kesedaran di seantero dunia

Baru-baru ini,
Cancer Research
telah

melancarkan kempen yang meluas ke serata dunia untuk meningkatkan kesedaran mengenai kaitan antara obesiti dan penyakit berbahaya ini. Lemak badan yang berlebihan akan memberi isyarat kepada sel untuk terbahagi dengan lebih kerap.

Ini seterusnya akan merosakkan sel-sel lalu meningkatkan berlakunya risiko kanser.

Kempen yang membandingkan obesiti dan merokok untuk punca berlakunya kanser ini adalah polisi yang mampu mengubah persepsi individu terhadap kehidupan yang lebih sihat, bukannya sekadar membandingkan makanan dengan tembakau semata-mata.

Kanser, obesiti & rokok

Menurut Michelle Mitchell yang merupakan Pengarah Eksekutif
Cancer Research
di UK, terdapat banyak kaitan antara merokok, obesiti dengan penyakit yang boleh membawa maut ini.

“Dalam masa kadar
perokok
 menurun dan kadar obesiti meningkat, kita boleh lihat impaknya secara jelas terhadap krisis kesihatan negara. Kanak-kanak seharusnya menjadi generasi bebas
asap rokok
 tetapi kini kita dibelenggu oleh masalah obesiti dalam kalangan kanak-kanak yang juga merupakan sebuah epidemik yang membimbangkan’’.

“Para saintis setakat ini telah menyimpulkan bahawa obesiti sebenarnya mampu meninggikan risiko 13 jenis kanser tetapi mekanismanya adalah agak sukar untuk difahami. Jadi, kajian yang selanjutnya perlu dijalankan untuk mengetahui mengenai kaitan lemak berlebihan dengan punca berlakunya kanser”, katanya.

Disebabkan itu, beliau mahu pihak kerajaan untuk membantu mereka mencapai ambisi iaitu mengurangkan kadar obesiti kepada separuh menjelang tahun 2030. Antara idea yang diketengahkan adalah memperkenalkan pengiklanan dan peringatan berkenaan bahaya aneka makanan dan minuman ringan di
televisyen
 dan pelbagai lagi platform media.

Menurut Profesor Linda Bauld yang merupakan Pakar Pencegah dan Pengkaji
Cancer Research
di UK, tabiat merokok dan makan secara berlebihan adalah punca penyakit berbahaya ini semakin berada dalam tahap yang membimbangkan.

“Terima kasih kepada pengiklanan, peringatan dan larangan untuk merokok, kadar perokok dalam negara sudah mula menurun tahun demi tahun. Langkah yang sama turut perlu diambil untuk mengawal masalah obesiti”.

“Ya, memang agak sukar untuk menjalani hidup yang sihat dan kita sememangnya memerlukan bantuan dan tindakan daripada pihak kerajaan untuk memperbetulkannya. Pun begitu, anda sendiri juga perlu mengubahnya walaupun ia adalah sesuatu yang tampak kecil seperti mengubah diet anda dan sentiasa kekal aktif untuk mengurangkan risiko penyakit yang boleh membawa maut ini”, ujarnya.

Berjalan kaki boleh kurangkan risiko kanser
?

Sekarang, kita sudah tahu bahawa
gaya hidup yang tidak sihat
 boleh meningkatkan risiko kanser. Jadi, apakah cara yang boleh dilakukan untuk mengurangkan risiko penyakit berbahaya ini? Jawapannya, adalah ubah gaya kita!

Terbaharu, terdapat satu kajian berkenaan
senaman
 dan penurunan risiko penyakit berbahaya ini. Untuk pengetahuan anda, kajian ini mendapati bahawa individu yang melakukan senaman sederhana selama 2 jam 30 minit dalam masa seminggu mempunyai kemungkinan yang lebih rendah untuk mendapat 7 jenis kanser.

Apakah contoh senaman sederhana ini? Ia sebenarnya adalah semudah
berjalan kaki
 selama sekurang-kurangnya 20 minit sehari sahaja. Jadi, sebenarnya tidak sukar untuk mengurangkan risiko penyakit berbahaya ini. Anda hanya perlu ubah gaya hidup anda yang mungkin kurang sihat itu.

Apa sebabnya?

Menurut kajian itu lagi, ia berkemungkinan kerana senaman sederhana seperti berjalan kaki atau berjoging ini mampu membantu individu menurunkan berat badan. Seperti yang kita sudah tahu, obesiti adalah salah satu punca risiko kanser menjadi tinggi. Jadi, apa lagi yang kita tunggu?

Untuk individu yang obesiti atau mempunyai berat badan berlebihan, sila cuba untuk mengurangkan berat badan anda mengikut BMI yang disarankan. Berikut adalah pautan yang mudah dan percuma untuk anda tahu berapa BMI paling sesuai untuk anda:
https://wp.hellodoktor.com/ms/alatan-ukur-kesihatan/kalkulator-bmi/

Namun, ketahuilah juga bahawa mengawal berat badan sahaja mungkin tidak cukup untuk mengurangkan risiko penyakit berbahaya ini. Sebaliknya, cuba untuk jalani kehidupan yang lebih sihat, yakni lebih aktif. Dengan ini, anda mungkin mampu mengelakkan penyakit berbahaya ini.

Oleh itu, ajaklah ahli keluarga, sahabat atau pasangan anda untuk berjalan kaki sekurang-kurang 20 minit dalam masa yang sehari. Bukan sahaja ia akan mengurangkan risiko penyakit berbahaya ini, ia juga mempunyai banyak manfaat yang lain!

Antara manfaat yang diperkatakan adalah berjalan kaki mampu untuk meningkatkan kecergasan
kardiovaskular
, menguatkan tulang, mengurangkan lemak badan yang berlebihan serta meningkatkan lagi kekuatan dan ketahanan otot anda.

Dalam pada itu, ia juga mampu mengurangkan risiko pelbagai penyakit lain seperti
penyakit jantung
,
diabetes
, serta osteoporosis. Jadi, apa lagi anda tunggu?

Konklusi

Kesimpulannya, merokok sememangnya merupakan antara punca utama kanser berlaku kepada individu. Pun begitu, ia tidak boleh menjadi satu-satunya perkara yang perlu anda elak dan hindar. Obesiti juga adalah punca risiko penyakit berbahaya ini berlaku. Oleh itu, kawal juga pemakanan anda agar anda tidak berisiko mengalami obesiti. Pendek kata, jalanilah kehidupan yang sihat untuk kesejahteraan anda.

Hello Health Group
 tidak menyediakan nasihat perubatan, diagnosis, atau rawatan.


Atasi Masalah Kekurangan Hormon Tiroid Dengan Amalkan 5 Suplemen & Diet Ini!

Hipotiroidisme boleh berlaku apabila badan tidak berupaya untuk
menghasilkan hormon tiroid mengikut keperluan semasa
.

Tiroid adalah organ yang terletak pada bahagian hadapan leher berbentuk rerama.

Ia bertanggungjawab untuk merembeskan hormon tiroid bagi membantu badan mengawal penggunaan tenaga dan proses biologi penting bagi setiap individu.

Tanpa hormon tersebut, fungsi semula jadi badan boleh menjadi perlahan sehingga menyebabkan komplikasi kesihatan.

Artikel ini akan memfokuskan 5 penawar semula jadi bagi mereka yang menghidap masalah hipotiroidisme.

Anda perlu ingat bahawa penawar ini tidak menggantikan ubat yang telah dipreskripsikan oleh doktor.

#1 Selenium, elemen penting dalam metabolisme hormon tiroid

Keadaan kesihatan seperti tiroiditis Hashimoto boleh menyebabkan bekalan selenium badan berkurangan.

Ia merupakan penyakit yang menyebabkan
 sistem imun badan menyerang organ tiroid
 seterusnya mengakibatkan masalah hipotiroid.

Ditambah pula dengan keupayaan penyakit untuk mempengaruhi jumlah selenium di dalam badan, ia boleh menyebabkan metabolisme hormon tiroid menjadi bertambah teruk.

Preskripsi suplemen yang mengandungi selenium kepada penghidap masalah hipotiroidisme boleh membantu badan mereka untuk menyeimbangkan jumlah hormon tiroksin (hormon tiroid, T4) di dalam badan.

Walau bagaimanapun, kesannya berbeza mengikut individu. Maka langkah terbaik adalah untuk merujuk kepada doktor sebelum anda mula mengambil selenium secara rutin.

#2 Amalkan gaya pemakanan bebas gula

Seperti yang anda sedia maklum,
gula dan makanan berproses
 bukan sahaja boleh menyebabkan masalah obesiti, ia juga boleh meningkatkan proses keradangan di dalam badan.

Keadaan tersebut boleh mengakibatkan proses penting dalam metabolisme tiroid iaitu penukaran T4 kepada hormon triiodotironin (T3) menjadi perlahan.

Kesannya, simptom dan manifestasi penyakit tiroid anda akan menjadi semakin teruk.

Makanan bergula juga boleh menyebabkan pelbagai kesan negatif seperti meningkatkan tahap stres, memburukkan keadaan kulit dan masalah kelesuan.

Bukan mudah untuk kita berpuasa gula
 memandangkan ia boleh menyebabkan ketagihan. Namun kesan baik yang bakal anda alami sememangnya membuatkan ia berbaloi.

#3 Vitamin B kompleks dan tahap kesihatan tiroid

Suplemen vitamin B kompleks sememangnya boleh memberikan kesan baik terhadap tahap kesihatan badan anda.

Proses penyakit hipotiroidisme boleh menyebabkan paras
vitamin B tertentu seperti B1 dan B12 berkurangan
.

Maka, pengambilan vitamin B kompleks boleh membantu memulihkan badan anda daripada gejala masalah hipotiroid akibat paras hormon tiroid yang rendah.

Jika anda tidak mahu bergantung kepada suplemen, makanan berikut mengandungi kepekatan vitamin B yang tinggi:

Asparagus.

Tuna.

Keju.

Susu.

Telur.

Kacang buncis.

Seperti suplemen yang lain, sila rujuk doktor anda terlebih dahulu sebelum mula mengambil vitamin B12 secara rutin.

#4 Komplikasi gastrousus akibat masalah hipotiroid boleh dihindari melalui pengambilan probiotik

Secara umumnya kita tahu probiotik baik untuk usus. Namun apa kaitannya dengan masalah hormon tiroid rendah?

Kajian yang dibuat oleh Institut Kesihatan Amerika Syarikat menunjukkan perubahan motiliti (pergerakan) gastrousus lazim berlaku dalam kalangan penghidap hipotiroid.

Keadaan ini boleh menyebabkan masalah seperti pertumbuhan bakteria melampau pada usus kecil (SIBO) sehingga menyebabkan
simptom kronik seperti cirit-birit
.

Pelbagai kajian sains telah membuktikan probiotik berkesan dalam merawat SIBO.

Malah kajian oleh sebuah Universiti di Argentina menunjukkan rawatan menggunakan probiotik jauh lebih berkesan berbanding dengan rawatan menggunakan antibiotik metronidazole.

#5 Diet bebas gluten, bagus untuk mereka yang alami masalah hormon tiroid rendah

Penyakit seliak merupakan penyakit sistem pencernaan yang berlaku akibat daripada tindak balas sistem imun terhadap gluten di dalam usus kecil.

Menurut Yayasan Seliak Nasional di Amerika Syarikat, kebanyakan individu yang menghidap penyakit tiroid turut menghidap masalah seliak.

Walaupun kajian tidak menunjukkan sokongan terhadap saranan
diet bebas gluten untuk pesakit tiroid
, namun kebanyakan penghidap berasa sihat dengan gaya pemakanan tersebut.

Pun begitu, anda perlu tahu bahawa makanan bebas gluten agak mahal dan jika ia datang sebagai makanan segera, ia boleh mengandungi jumlah lemak yang tinggi.

Konklusi

Terdapat pelbagai jenis perubahan yang boleh anda terapkan dalam kehidupan sekiranya menghidap masalah hormon tiroid rendah.

Kunci kepada kawalan penyakit tersebut adalah amalan gaya hidup sihat dan kepatuhan terhadap rejimen perubatan yang dipreskripsikan oleh doktor perubatan bertauliah.

Pastikan anda merujuk kepada pakar kesihatan anda sebelum membuat sebarang perubahan rutin yang boleh mempengaruhi tahap kesihatan tiroid anda.


Faktor-faktor Risiko Diabetes Jenis 2

Diabetes adalah keadaan di mana paras gula dalam darah anda cukup tinggi untuk menyebabkan masalah kesihatan yang serius. Diabetes jenis 2 adalah bentuk diabetes yang paling biasa. Badan anda tidak boleh menggunakan insulin dengan betul untuk menurunkan tahap gula dalam darah anda. Berikut adalah beberapa faktor yang boleh meningkatkan risiko diabetes jenis 2.

Umur yang lebih tua

Sekiranya anda berusia 45 tahun dan ke atas, anda mungkin mengalami peningkatan risiko diabetes jenis 2. Ini mungkin disebabkan oleh peningkatan berat badan dan kurang aktiviti kerana anda semakin tua, atau fungsi badan yang lebih perlahan dan lemah.

Walaupun individu berusia mempunyai peluang yang lebih tinggi untuk menghidap diabetes, semakin ramain individu muda di seluruh dunia yang hidup dengan keadaan ini.

Sejarah keluarga yang menghidap diabetes dan sejarah diabetes semasa hamil

Jika anda mempunyai adik-beradik lelaki atau perempuan atau ibu bapa yang mengalami diabetes, anda juga berkemungkinan untuk mempunyai diabetes jenis ini.

Sekiranya anda menghidap diabetes semasa hamil, anda mempunyai peluang yang lebih besar untuk mendapat diabetes jenis 2, walaupun diabetes semasa hamil telah hilang setelah anda melahirkan anak. Anak anda juga mempunyai risiko yang lebih tinggi untuk mempunyai penyakit ini di kemudian hari.

Etnik

Jika latar belakang keluarga anda adalah Afrika Amerika, Hispanik / Latino, Amerika India, Asia Amerika atau Kepulauan Pasifik, anda berisiko tinggi mengalami diabetes.

Kurangnya aktiviti fizikal

Gaya hidup yang tidak aktif dengan senaman kurang dari 3 kali seminggu meletakkan anda berisiko tinggi untuk mempunyai diabetes jenis 2. Aktiviti fizikal adalah penting dalam membantu anda mengawal paras gula darah dan menggalakkan sel anda untuk menggunakan insulin.

Aktiviti fizikal juga memainkan peranan yang penting dalam menjaga berat badan dan memperbaiki sistem pernafasan.

Faktor risiko lain

Selain faktor-faktor risiko utama di atas, anda boleh menghidap diabetes jenis 2 jika:

Tahap gula darah anda lebih tinggi daripada biasa

Tekanan darah anda lebih tinggi daripada 140/90 mmHg

Anda berlebihan berat badan: indeks jisim badan anda (BMI) lebih tinggi dari 30

Tahap kolesterol anda tidak normal. Tahap kolesterol selamat (HDL) kurang dari 35 dan paras trigliserida anda lebih tinggi daripada 250.

Anda mempunyai masalah saluran darah yang boleh menjejaskan otak dan jantung anda.

Sekiranya menghidap diabetis jenis 2, tubuh anda mengalami keadaan yang dipanggil ketahanan terhadap insulin
(insulin resistance)
. Terdapat banyak faktor risiko yang boleh membawa kepada penyakit ini. Sekiranya anda mempunyai gejala-gejala di atas, anda harus meminta penyedia penjagaan kesihatan anda untuk diuji, dan anda boleh dirawat secepat mungkin.


Ibu Hamil Trimester Ke-2, Jangan Makan Sembarangan! Fokus 5 Nutrisi Ini

Di saat wanita sedang hamil, banyak perkara yang perlu diberi lebih perhatian dalam usaha untuk
menjaga pertumbuhan dan perkembangan kandungan
. Ini termasuklah hal pemakanan ibu hamil trimester kedua.

Nutrisi merupakan antara aspek yang sangat penting untuk dijaga sepanjang kehamilan di trimester ini.

Untuk tahu jenis nutrisi termasuk makanan dan minuman yang disarankan untuk ibu hamil trimester kedua, terus baca artikel ini!

Apa jadi ketika wanita hamil trimester kedua?

Pada waktu ini, janin di dalam kandungan ibu hamil akan mula tampak seperti seorang ‘manusia’ kerana
semua organ dan tubuh badan bayi akan mula terbentuk dan terlihat
.

Pada minggu ke-15 khususnya, tulang janin sudah mula membentuk dan mula memadat begitu juga dengan otot, saraf, kepala dan rambut bayi yang juga akan menumbuh.

Pada minggu ke-27 akhirnya, sistem pernafasan janin yang terdiri daripada paru-paru dan organ lain akan mula matang menandakan kehidupan itu sudah hampir sempurna.

Dalam usaha untuk anda menyokong segala pertumbuhan dan perkembangan janin di dalam kandungan itu,
ibu hamil wajar ambil nutrisi penting
agar mendapat kehamilan yang sihat dan proses jadi lebih lancar.

Persoalannya, apa jenis pemakanan ibu hamil trimester kedua yang disarankan pakar? Ini jawapannya!

Nutrisi penting dan pemakanan ibu hamil trimester kedua!

Untuk pengetahuan anda semua, nutrisi-nutrisi yang wajar untuk wanita mengandung trimester kedua ambil adalah tidak jauh berbeza dengan ibu mengandung trimester pertama.

Untuk tahu dengan lebih mendalam, berikut ini adalah antara nutrien dan pemakanan ibu hamil trimester kedua yang penting buat anda:

#1. Asid lemak omega-3

Asid lemak omega-3 ini memang sangat diperlukan
 dalam usaha melancarkan pertumbuhan dan perkembangan otak serta sistem saraf janin sejak awal usia di dalam kandungan.

Pengambilan nutrisi ini adalah sangat bagus untuk sistem penglihatan, pendengaran, pemahaman bahasa dan memori bayi apabila mereka sudah lahir ke dunia ini kelak.

Ketika trimester ini, anda mungkin perlu ambil sekurang-kurangnya 1.4 gram asid lemak ini sehari sepanjang kehamilan daripada sumber seperti ikan, telur, walnut dan lain-lain.

Pemakanan ibu hamil trimester kedua perlu ambil #2. Folat

Folat atau asid folik cenderung untuk diambil sebelum kehamilan bagi wanita yang sedang merancang untuk mengandung, namun ia juga harus diteruskan sehingga ke trimester kedua.

Pengambilan sekurang-kurangnya 600 mg asid folik sehari dipercayai mungkin
mampu untuk mengurangkan risiko kecacatan pada janin
 terutamanya kondisi spina bifida.

Anda mungkin boleh mendapatkan nutrien ini melalui pelbagai jenis makanan seperti sayur-sayuran, buah-buahan, kekacang, daging putih atau daripada suplemen tambahan.

Pemakanan ibu hamil trimester kedua perlu ambil #3. Kalsium

Ketika wanita hamil trimester kedua, proses pembentukan dan kepadatan tulang janin itu akan bermula. Maka
 kalsium adalah antara nutrien yang anda tidak boleh abaikan
.

Ketika ini juga, keperluan kalsium wanita hamil adalah cukup penting dan tinggi untuk dipenuhi iaitu sekitar 1,200 mg setiap hari demi kesihatan tulang buat si ibu serta bayi.

Tidak sukar untuk memperolehi kalsium kerana ada banyak makanan yang tinggi dengan kalsium terutamanya produk tenusu seperti susu, keju, yogurt serta sumber lain juga.

#4. Zat besi

Keperluan zat besi buat ibu hamil akan semakin tinggi apabila tarikh untuk mereka bersalin sudah semakin dekat dan trimester kedua pula berada di pertengahan proses itu.

Disebabkan itu juga,
anda mungkin perlu untuk mengambil nutrien zat besi
 daripada sumber seperti daging merah, kuning telur, kekacang ataupun melalui suplemen tambahan.

Pada trimester pertengahan ini pula, keperluan untuk zat ini diambil adalah sekitar 35 mg sehari atau mungkin kurang atau lebih bergantung kepada wanita hamil itu sendiri.

#5. Zink

Sama juga dengan zat besi, keperluan zink akan meningkat di saat trimester kedua dan ketiga kerana ia adalah trimester yang paling hampir dengan proses kelahiran.

Buat wanita hamil trimester kedua, mereka mungkin perlu ambil sekitar 14 mg zink sehari dalam usaha untuk
mengurangkan risiko kecacatan atau kelahiran pramatang
.

Dalam usaha itu, anda perlu memenuhi keperluan ini dengan cara menikmati makanan seperti daging merah, makanan laut, kekacang dan lain-lain sumber kaya nutrien ini.

Jangan abai nutrisi yang lain juga…

Selain 5 nutrisi di atas ini, ibu mengandung trimester kedua juga tidak boleh abai nutrien lain seperti protein dan vitamin D agar
kehamilan anda di trimester ini akan lebih lancar
.

Dalam pada itu, jangan kurang minum air agar diri kalian sentiasa terhidrat dengan baik ya!


Benarkah Daging Ayam Boleh Meningkatkan Risiko Kanser?

Daging ayam bukan sahaja lazat tetapi juga sebenarnya lebih sihat berbanding sumber daging yang lain. Antara khasiatnya yang kita sedia maklum adalah ia sangat kaya dengan protein dan pelbagai lagi nutrisi yang lain. Pun begitu, ada beberapa kebimbangan yang timbul kini dan kita perlu tahu akannya. Ada pendapat yang mengatakan bahawa daging ayam boleh meningkatkan risiko kanser. Adakah ini benar atau mitos semata? Sila ikuti artikel ini untuk mengetahui mengenainya dengan lebih lanjut.

Manfaat daging ayam terhadap kesihatan

Ia mempunyai rasa yang sangat sedap untuk dinikmati. Disebabkan itu, permintaannya semakin meningkat dalam beberapa tahun kebelakangan ini. Namun begitu, peningkatan permintaannya memang mendatangkan risiko kesihatan maut kerana penyalahgunaan antibiotik, terutamanya pada ladang ayam sederhana dan besar.

Ia memberikan banyak khasiat, seperti membantu membina otot, membantu meningkatkan imuniti tubuh badan, membantu menggalakkan kesihatan jantung serta membantu mengurangkan simptom PMS.

Ia adalah salah satu bahan makanan dengan sumber protein yang paling sering digunakan. Tetapi, terdapat bahagiannya yang berbeza iaitu dada, paha atas, paha bawah dan juga kepak. Setiap bahagiannya ternyata memiliki kandungan protein dan lemak yang berbeza. Jangan sampai salah pilih, sesuaikannya dengan keperluan nutrien anda.

Bahagian dada

Dada adalah potongan bahagian yang paling rendah lemak tapi tinggi protein. Dalam 100 gram dadanya tanpa kulit yang sudah matang mengandungi 31 gram protein. Bagi setiap 100 gram dadanya juga mengandungi 165 kalori, 80% kalorinya berasal daripada protein, dan 20% baki kalori berasal daripada lemak.

Bahagian daging inilah yang paling popular bagi ahli sukan yang ingin membentuk tubuh lebih berotot dan bagi mereka yang ingin menurunkan berat badan. Ini disebabkan daging ini tinggi protein, tetapi kalorinya tidak terlalu besar berbanding bahagian ayam yang lain.

Bahagian paha atas

Paha atas biasanya lebih murah berbanding dada. Dalam 100 gram paha atas tanpa kulit dan tulang, terdapat sebanyak 26 gram protein. Paha atas ini juga mengandungi 209 kalori dalam 100 gramnya. Daripada kalori tersebut, 53% terdiri daripada protein, dan bakinya sekitar 47% terdiri daripada lemak.

Warna bahagian ini biasanya lebih gelap sedikit berbanding bahagian dada, kerana bahagian ini adalah bahagian yang aktif bergerak dan mengandungi lebih banyak mioglobin. Meskipun lebih gelap, bahagian ini termasuk bahagian yang disukai ramai orang.

Bahagian paha bawah

Bahagian yang lebih bawah pada paha disebut sebagai
drumstick
. Bentuk potongan ini memang menyerupai pukulan drum yang sedikit menggendut. Bagi setiap 100 gram bahagian ini tanpa kulit dan tulang mengandungi 28.3 gram protein, dan 172 kalori.

Berdasarkan kalorinya, 70% kalori berasal daripada protein, dan 30% berasal daripada lemak. Mungkin anda bertanya-tanya bagaimana pengiraan kalorinya menunjukkan lebih banyak protein, sedangkan bahagian ini terkenal dengan lemaknya. Ini kerana kandungan tersebut mengambil kira bahagian otot atau dagingnya tanpa mengira kulitnya sekali.

Hakikatnya, kebanyakan individu akan makan bukan sekadar dagingnya sahaja, malah bahagian kulit yang melapisinya. Jika demikian kalorinya lebih tinggi. Satu bahagian paha drumstick beserta tulang dan kulitnya boleh mengandungi 112 kalori, dengan 53% berasal daripada protein, dan 47% berasal daripada lemak.

Bahagian kepak

Dalam 100 gram kepak tanpa kulit dan tulang mengandungi 30.5 gram protein dan 203 kalori. 64% daripada kalori tersebut berasal daripada protein, dan 36% bakinya berasal daripada lemak. Namun begitu, kebanyakan orang tidak memakan dagingnya saja pada bahagian kepak ini kerana kandungan dagingnya sangat sedikit. Kebanyakan individu akan makan kulit yang melapisinya juga.

Satu kepak bersaiz sederhana mengandungi 99 kalori, dengan 39% berasal daripada protein, dan 61% berasal daripada lemak. Bahagian kepak memang lebih banyak kulit dan tulang, berbanding daging atau ototnya. Oleh itu, kalori daripada lemak kepak lebih besar kerana kulitnya memang banyak.

Risiko daging ayam terhadap kesihatan

Para saintis mendakwa bahawa para penternak sewenang-wenangnya menyuntik haiwan ini dengan antibiotik untuk merangsang pertumbuhan, menghalang penyakit yang berlainan dan menggemukkan ayam dengan cepat. Jumlah dan jenis ubat yang disuntikkan kepada ayam mestilah tepat mengikut apa yang dibenarkan oleh undang-undang. Walau bagaimanapun, sebagai penternak yang inginkan keuntungan yang lebih tinggi, mereka akan menyuntik lebih banyak jumlah dan jenis ubat dengan dos yang lebih tinggi. Tindakan ini adalah berbahaya untuk kesihatan manusia.

Menurut satu kajian yang pernah dilakukan oleh Institut Penyelidikan Perubatan Kenya (Kemri), ayam runcit yang dijual di Nairobi tidak hanya tercemar oleh paras ubat yang tinggi tetapi juga mengandungi patogen berpotensi
E.coli
.

Biologi bakteria
E.coli
yang terdapat di dalam usus manusia dan haiwan lain seharusnya tidak mendatangkan kemudaratan. Walau bagaimanapun,
E.coli
 yang terdapat dalam ayam runcit amat berbahaya kerana ia boleh mengakibatkan keracunan makanan teruk yang membawa kepada kematian jika tidak dirawat dengan baik.

Kajian itu mendakwa bahawa kira-kira 75% daripada isolat bertahan sekurang-kurangnya 1 daripada 12 antibiotik yang diuji, dan 40.4% daripadanya positif untuk 10 gen yang memudaratkan.

Salmonella, kumpulan lain bakteria yang biasanya menyebabkan keracunan makanan juga menjadi antibiotik yang ditentang. Daripada daging ayam, salmonella juga boleh didapati dalam pelbagai jenis produk, dari daging, telur hingga susu. Sama seperti
E.coli
, apabila seseorang mempunyai salmonella, mereka akan mengalami cirit-birit, kekejangan perut, muntah serta demam yang teruk.

Selain itu, ada satu lagi kebimbangan mengenai daging haiwan ini terhadap kesihatan kita. Dikatakan ia boleh meningkatkan risiko kanser. Adakah ini benar atau mitos semata?

Benarkah daging boleh meningkatkan risiko kanser?

Menurut
World Health Organization
(WHO), daging yang diproses seperti ham, salami, bakon, sosej dan burger adalah tergolong dalam karsinogen Kumpulan 1, yang terbukti berkait rapat dengan peningkatan risiko kanser terutamanya kanser perut.

Sementara itu, daging merah seperti lembu, kambing atau khinzir dikategorikan sebagai salah satu daripada kemungkinan punca kanser. Klasifikasi ini tidak menyatakan ia akan meningkatkan risiko kanser tetapi lebih kepada pencetus kepada penyakit berbahaya ini.

Daging merah sebenarnya adalah punca protein, zat besi, zink dan vitamin B12 yang sangat penting. Disebabkan itu, anda tidak perlu membuangnya terus daripada diet anda, cuma mengurangkan amaun dan kekerapan pengambilannya.

Ia mungkin dikaitkan dengan peningkatan risiko kanser kerana ia secara semula jadinya akan membenarkan pembentukan bahan kimia semasa proses penghadaman yang kebiasaannya akan mengakibatkan kerosakan kepada sel di dalam perut, sekali gus menyebabkan kanser. Daging yang diproses adalah lebih berbahaya kerana ia mempunyai nitrat dan nitrit yang juga diuraikan semasa proses penghadaman lalu membantu bahan kimia yang boleh menyebabkan kanser.

Antara faktor lain yang mungkin meningkatkan risiko kanser adalah kerana individu yang gemar makan daging cenderung untuk kurang mengambil makanan yang bersifat protektif seperti buah-buahan dan sayur-sayuran

Pun begitu, harus ditegaskan di sini bahawa tidak wujud sebarang bukti yang cukup kukuh untuk membuktikan bahawa makan daging merah mampu untuk meningkatkan risiko kanser. Cuma makan sumber daging yang lain seperti ikan dikatakan mampu untuk mengurangkan risiko kanser.

Bagaimana pula dengan daging ayam?

Sebenarnya, telah banyak kajian epidemiologi yang dilakukan untuk meneliti perkara ini. Pun begitu, banyak kajian masih belum jelas dan tidak terdapat sebarang bukti yang menunjukkan bahawa daging haiwan ini boleh meningkatkan risiko kanser. Namun begitu, ada juga kajian yang menyimpulkan bahawa daging haiwan ini berkait rapat dengan kanser tiroid dan kanser ginjal.

Menurut sebuah analisis NIH-AARP
Diet and Health Study
yang melibatkan 292,477 individu berusia 51 ke 72 tahun dalam soal selidik, didapati bahawa pengambilan daging haiwan ini semasa usia remaja mungkin akan memberi kesan kepada peningkatan risiko kanser apabila dewasa kelak.

Menurut sebuah analisis
Health Professionals Follow-Up Study and the Nurses’ Health Study
pula, pengambilan daging haiwan ini tanpa kulit mungkin akan memberi kesan kepada peningkatan risiko kanser ginjal. Kajian ini juga mendapati bahawa risiko ini adalah lebih berbahaya buat lelaki berbanding wanita.

Selain itu, sebuah analisis meta menunjukkan mungkin ada kaitan di antara pengambilan daging haiwan ini dengan kanser prostat bagi lelaki. Ada satu kajian yang menemui bahawa pengambilan daging haiwan ini dengan kulit mungkin akan memberi kesan kepada peningkatan risiko kanser prostat terhadap individu lelaki.

Dalam pada itu, majoriti kajian sebenarnya menyimpulkan bahawa ia bukan disebabkan oleh daging haiwan ini semata-mata tetapi disebabkan oleh gaya hidup individu itu sendiri seperti merokok. Sudah pasti, merokok adalah punca kepada peningkatan risiko kanser. Jadi, boleh dikatakan di sini adalah daging ayam mungkin memberi kesan kepada peningkatan risiko kanser, tetapi punca utamanya adalah gaya hidup individu itu sendiri.

Pun begitu, harus ditekankan di sini bahawa kajian lanjut perlu dilakukan untuk membuktikan sama ada daging haiwan ini memang benar boleh meningkatkan risiko kanser atau tidak.

Ayam vs ikan

Jika anda seorang yang menjaga pemakanan anda, mungkin anda akan cuba mencari alternatif lain selain daging ayam. Antara pilihan yang ada adalah daging merah seperti lembu atau kambing yang sebenarnya jauh lebih berbahaya berbanding daging haiwan ini. Jadi, adakah daging ikan adalah alternatif yang baik?

Daging ayam

Daging haiwan ini mungkin merupakan pilihan utama berbanding ikan secara umum dalam kalangan masyarakat. Ia mungkin disebabkan rasanya yang lebih sedap (sangat subjektif) atau lebih penting adalah harganya yang lebih murah berbanding ikan.

Jika anda ingin fokus kepada menambah jisim otot tanpa kalori yang tinggi, daging haiwan ini adalah pilihan yang baik sebagai sumber protein. Namun, sebaiknya adalah membelinya tanpa kulit untuk pilihan yang lebih sihat. Selain itu, ia juga kaya dengan vitamin B.

Salah satu daripada isu yang timbul adalah banyak daging haiwan ini yang diternak secara komersial diberikan antibiotik dan hormon pembesaran. Daging yang dijual mungkin tidak 100% semula jadi. Oleh itu, sila berhati-hati dalam memilih jenis daging haiwan ini.

Ikan

Ikan sememangnya sumber protein yang tinggi. Selain itu, ia mempunyai kandungan yang sangat penting iaitu omega-3 yang tidak boleh dihasilkan oleh badan. Antara manfaat omega-3 adalah membantu meningkatkan memori, membantu mengurangkan keradangan serta membantu memberikan jantung yang lebih sihat.

Sesetengah ikan mungkin mempunyai lebih vitamin B. Contohnya, kandungan vitamin B-12 di dalam ikan salmon adalah lebih tinggi berbanding ikan lain. Selain itu, ikan juga kaya dengan vitamin D yang penting untuk kesihatan tulang.

Antara kebimbangan yang ada pada ikan adalah kandungan merkuri yang terdapat di dalamnya. Menurut
 Food and Drug Administration
 (FDA), beberapa jenis ikan mengandungi kadar merkuri yang tinggi termasuk makarel raja, ikan yu, tilefish dan ikan todak. Ibu mengandung terutamanya harus elakkan pengambilan ikan dengan kandungan merkuri yang tinggi.

Apakah pilihan terbaik?

Hakikatnya, tiada satu pun makanan yang boleh membekalkan semua jenis nutrien kepada badan kita. Oleh sebab itu, kita perlu mengambil pelbagai jenis makanan bagi memastikan semua jenis nutrien dapat diperoleh. Sama juga seperti ayam dan ikan. Jika ingin dibandingkan, kedua-duanya tidak jauh berbeza. Jadi, pengambilan kedua-duanya secara bergilir adalah cara yang terbaik agar khasiat daripada kedua-duanya dapat dimanfaatkan.

Cara Penyediaan Ayam yang Paling Sihat

Daging haiwan ini adalah sumber protein dan nutrien yang baik. Perbezaan kandungan nutrisi antara satu bahagian dengan yang lain terlalu kecil untuk menjadi ukuran apa yang lebih sihat. Sebaliknya, perbezaan yang berguna untuk anda ketahui adalah bahagian daging yang gelap mempunyai lebih lemak tepu dan kolesterol berbanding bahagian daging yang putih.

Pun begitu, kebanyakan lemak dalam daging haiwan ini adalah pada kulitnya. Jika anda tidak mahukan lemaknya, asingkan kulit daripada dagingnya yang ingin dimasak.

Perbezaan nutrien terbesar dalam pengambilan dagingnya sebenarnya adalah pada cara penyediaannya. Jika anda menambah lemak semasa penyediaan, anda juga menambah kalori. Lemak mempunyai sembilan kalori setiap gram berbanding empat kalori setiap gram bagi protein atau karbohidrat.

Seperti yang kita sudah sedia maklum, pengambilan daging merah yang diproses sebenarnya boleh menyumbang kepada peningkatan risiko kanser. Manakala daging ayam juga mempunyai risikonya yang tersendiri. Jadi, apa yang boleh kita lakukan? Jawapannya, adalah cara penyediaan daging haiwan ini haruslah tepat dan betul.

Berikut merupakan beberapa cara penyediaan ayam yang paling sihat:

#1. Memanggang

Memanggang daging haiwan ini dalam ketuhar adalah salah satu cara yang paling sihat dan paling popular untuk memasaknya. Pelbagai bahan boleh diletakkan untuk memerapnya. Sama ada herba segar atau kering, garam, lada, sayuran, atau ramuan rempah sendiri.

#2. Kaserol

Kaserol atau
casserole
 adalah hidangan makanan dalam pot kaserol yang dibakar dalam ketuhar. Hidangan seperti daging haiwan ini adalah komponen ideal dalam kaserol, di samping sayur-sayuran segar seperti brokoli, kembang kol, bayam, bawang, bawang putih, dan lobak merah.

#3.
Stir fry

Daging haiwan ini yang dimasak
stir fry
 bersama sayur-sayuran boleh menjadi hidangan makanan yang cepat dan mudah. Anda boleh mendapatkan daging yang telah siap dipotong nipis untuk dimasak dengan sayur-sayuran bersama sedikit minyak dalam kuali leper.

#4.
Slow cooker

Slow cooker
 boleh membantu anda memasak daging haiwan ini dengan sihat. Ia akan membuat daging menjadi lebih lembut, berjus dan berzat. Anda juga boleh memasak daging haiwan ini dalam periuk
slow cooker
 anda, bersama-sama dengan pilihan sayur-sayuran atau buah-buahan anda.

#5. Mereneh sup

Daripada membeli dan memanaskan tin sup, buat sup sendiri untuk hidangan yang sihat dan enak. Selepas memasak keseluruhan dagingnya dalam periuk perlahan atau periuk besar di atas dapur, anda boleh menggunakan beberapa potongan daging haiwan ini ditambah beberapa kuah buatan sendiri untuk membuat sup. Tonjolkan sikap anda yang kreatif dengan menambah pelbagai kombinasi sayuran untuk sup anda, seperti brokoli, kacang hijau, bawang, bawang putih, lada, zucchini, squash, wortel, pasli, bit, kubis dan saderi.

Konklusi

Konklusinya, masih belum terbukti lagi bahawa daging haiwan ini boleh meningkatkan risiko kanser. Jadi anda tidak perlu terlalu bimbang mengenainya. Kajian-kajian lepas yang dilakukan pula adalah lebih kepada gaya hidup individu itu sendiri berbanding pengambilan makanannya. Oleh itu, pelbagai kajian lanjut perlu dilakukan untuk lebih meneliti perkara ini dengan lebih mendalam. Pihak Hello Doktor amat berharap artikel ini dapat membantu menjawab semua persoalan yang wujud dalam fikiran anda.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Ayam Kampung, Apakah Khasiatnya?


Risiko Kaedah Kontraseptif Terhadap Kanser Payudara

Pil perancang kehamilan
 adalah sejenis ubat dengan hormon yang akan diambil oleh kebanyakan wanita bagi mencegah kehamilan. Walaupun ia kaedah bermanfaat bagi individu yang ingin merancang keluarga, namun ia masih mempunyai kesan sampingan lain seperti risiko mendapat kanser payudara.

Kira-kira 140 juta wanita seluruh dunia menggunakan kaedah kontraseptif iaitu pil kawalan kelahiran dan IUD. Selain efektif dalam mencegah kehamilan, ia juga membantu keadaan lain seperti jerawat, sindrom premenstrual (PMS) dan perubahan mood.

Manakala, menurut penyelidikan yang diterbitkan dalam The New England Journal of Medicine, wanita yang mengambil pil hormon kawalan kelahiran atau menggunakan IUD selama bertahun-tahun mengalami risiko kanser payudara lebih tinggi berbanding mereka yang tidak menggunakan kaedah itu.

Peningkatan risiko kanser payudara adalah berbeza bagi setiap wanita dan bergantung kepada banyak faktor, iaitu:

Umur

Keadaan kesihatan umum

Risiko peribadi kanser payudara

Faktor risiko kanser payudara yang lain, seperti merokok, minum alkohol dan mengekalkan berat badan yang sihat

Hubung kait kaedah kontraseptif dengan risiko kanser payudara

Kajian The New England Journal of Medicine juga menunjukkan bahawa bentuk hormon kawalan kelahiran yang lebih lama mengandungi dos hormon yang tinggi dan dikaitkan dengan risiko kanser payudara yang lebih tinggi. Kaedah kontraseptif yang lebih baru yang mengandungi dos hormon yang rendah dianggap lebih selamat walaupun semuanya mengandungi amaran dalam arahan penggunaan bahawa ia boleh meningkatkan risiko kanser.

Disebabkan itu, jika anda didiagnosis menghidap kanser payudara, sebaiknya jangan menggunakan mana-mana alat kontraseptif. Terdapat bukti bahawa kaedah kontraseptif ini dapat meningkatkan risiko kanser muncul semula.

Kajian ini dilakukan terhadap hampir 1.8 juta wanita selama kira-kira 11 tahun. Para penyelidik melihat rekod perubatan semua wanita yang tinggal di Denmark yang berumur antara umur 15 dan 49 tahun. Kajian turut mengecualikan wanita yang:

Didiagnosis mempunyai kanser

Didiagnosis dengan darah beku

Dirawat bagi ketidaksuburan

Secara keseluruhannya, peningkatan risiko adalah kira-kira satu kes kanser payudara baru sebanyak 7,690 wanita yang menggunakan kontraseptif hormon selama setahun.

Penyelidik juga mendapati wanita yang menggunakan kaedah kontraseptif melebihi 10 tahun mempunyai risiko yang lebih tinggi berbanding wanita yang menggunakannya kurang daripada 1 tahun.

Risiko kanser payudara ini juga berbeza bagi setiap wanita daripada pelbagai umur. Bagi wanita berumur kurang daripada 35 tahun, hanya ada satu kes kanser payudara tambahan untuk setiap 50 000 wanita yag menggunakan kaedah kontraseptif selama setahun. Tetapi bagi wanita pra menopouse yang menggunakan kaedah ini, ia meningkatkan risiko kanser payudara walaupun sedikit.

Adakah kontraseptif selamat?

Risiko kanser payudara perlu diseimbangkan dengan manfaat penggunaan pil kontraseptif. Selain daripada fakta bahawa kontraseptif oral berkesan dan boleh memberi manfaat kepada wanita yang mengalami
dismenorea (senggugut)
 atau
menoragia (pendarahan berlebihan semasa haid, sama ada dalam jumlah hari atau amaun darah atau kedua-duanya).
 Penggunaan kontraseptif oral juga dikaitkan dengan pengurangan kanser
ovari, endometrium dan
 kolorektal pada masa hadapan. Namun terdapat juga kajian menunjukkan penggunaan kontraseptif oral selama 5 tahun atau lebih meningkatkan risiko kanser payudara.

Oleh itu, langkah terbaik adalah berbincang dengan doktor anda sebelum membuat keputusan untuk melakukan kawalan kelahiran supaya ia tidak menjejaskan keadaan kesihatan.


Bekas Jerawat Ganggu Kecantikan Wajah? Guna 10 Cara Ini, Ada Yang Cuba Kata Berkesan!

Masalah jerawat sering berlaku kepada anda? Anda terfikir apakah cara hilangkan bekas jerawat? Kesemua masalah yang berlaku pasti ada kaedah penyelesaiannya.

Begitu juga dengan masalah
parut jerawat
 yang boleh berlaku dalam kalangan individu daripada pelbagai peringkat usia. Ia bukanlah satu masalah yang besar sehingga menjadikan anda berasa
stres
 dengan kulit wajah anda.

Untuk mendapatkan lebih banyak info tentang Kesihatan Kulit, sila dapatkannya
di sini.

Masalah jerawat

Anda pasti kerap mendengar istilah jerawat tetapi kurang mengambil tahu mengenai akne. Akne adalah keadaan kulit yang berlaku apabila folikel rambut anda tersumbat dengan minyak dan sel-sel kulit mati.

 Akne adalah satu perkara yang paling biasa berlaku dalam kalangan remaja, walaupun ia sebenarnya boleh berlaku terhadap individu daripada semua peringkat umur.

 Ia biasanya berlaku semasa baligh apabila kelenjar sebum diaktifkan. Ia tidak berbahaya, tetapi ia boleh meninggalkan parut pada kulit.

Kelenjar menghasilkan minyak dan dirangsang oleh
hormon
 lelaki yang dihasilkan oleh kelenjar adrenal yang terdapat pada kedua-dua lelaki dan wanita.

Secara umumnya, akne adalah sejenis keadaan atau masalah kulit manakala
jerawat pula adalah salah satu simptom
 bagi pembentukan akne.

Apakah cara hilangkan bekas jerawat?

Kemunculan jerawat sememangnya meresahkan setiap individu tetapi
parut kesan jerawat
adalah lebih merisaukan. Parut jerawat terbentuk apabila
breakout
 yang terjadi menembusi kulit secara mendalam dan merosakkan tisu-tisu di bawahnya.

 Terdapat beberapa cara hilangkan bekas jerawat yang boleh anda gunakan. Walau bagaimanapun, anda perlulah merawat akne dan jerawat anda terlebih dahulu sebelum merawat parut jerawat.

 1: Hilangkan bekas jerawat – Asid hidroksi alpha

Asid hidroksi alpha (AHAs) sering dijumpai dalam produk yang dihasilkan untuk
merawat jerawat
 kerana ia membantu menyingkirkan kulit mati dan mencegah liang daripada tersumbat.

AHA juga boleh membantu menjadikan parut jerawat kelihatan kurang ketara. Asid ringan mengelupaskan lapisan luar kulit untuk membantu menghilangkan perubahan warna dan kulit kasar.

 2: Hilangkan bekas jerawat – Asid laktik

Terdapat pelbagai produk seperti serum dan salap yang mengandungi asid laktik yang boleh anda gunakan. Anda juga boleh menggunakan cuka cider epal sebagai
toner
 memandangkan cuka ini mengandungi kandungan asid laktik semula jadi.

 3: Retinoid

Retinoid topikal adalah jenis rawatan jerawat yang lain dengan faedah yang memberikan kelegaan pada parut.

Selain mempercepat pertumbuhan semula sel anda dan meningkatkan tekstur kulit anda, retinoid juga dapat membantu mengurangkan perubahan warna dan menjadikan parut kurang ketara berdasarkan kajian terbaharu.

Cari produk yang menyenaraikan retinol sebagai salah satu bahan aktif. Kaedah ini terbaik untuk parut mendalam atau atropik.

4: Asid salisilik (
salicylic acid
)

Asid salisilik membersihkan liang-liang, mengurangkan pembengkakan dan kemerahan, selain
mengelupaskan kulit
 apabila digunakan secara topikal. Ia dianggap sebagai salah satu rawatan terbaik untuk parut jerawat.

Asid salisilik juga boleh menyebabkan kekeringan atau kerengsaan, oleh itu anda mungkin perlu mengurangkan penggunaan produk yang mengandungi asid salisilik.

Hilangkan bekas jerawat dengan bantuan pakar

Terdapat beberapa jenis kaedah yang boleh anda dapatkan daripada pakar penjagaan kulit dan antaranya adalah seperti berikut:

5:
Dermabrasion

Dermabrasion
 adalah salah satu rawatan paling berkesan dan biasa untuk bekas parut muka.
 Kaedah ini merupakan kaedah terbaik untuk parut yang berada berhampiran dengan permukaan kulit. Kaedah ini juga berkesan terhadap parut yang lebih dalam.

6: Laser

Seperti kaedah
dermabrasion
, kaedah laser
resurfacing
 membuang lapisan atas kulit. Rawatan ini biasanya mempunyai masa penyembuhan yang lebih cepat berbanding daripada rawatan
resurfacing
 yang lain.

 7: Pengisi (
filler
)

Pakar penjagaan kulit menggunakan
filler
 untuk mengisi parut jerawat dan membantu meratakan kulit.
Filler
boleh dihasilkan dengan kolagen, lemak, atau
filler
 komersial.

Ia disuntik di bawah permukaan kulit untuk membantu menganjalkan dan melicinkan parut yang wujud. Kebanyakan
 filler
 bertahan antara 6 dan 18 bulan sebelum ia perlu dilakukan semula.

Walau bagaimanapun, terdapat juga
filler
 yang bersifat kekal. Kaedah
filler
 ini berkesan terhadap seseorang yang mempunyai sejumlah kecil bekas atau parut jerawat.

8:
Microneedling

Rawatan yang terbaharu ini menggunakan roller bersaiz kecil dengan jarum kecil yang boleh digenggam.
Jarum tersebut membuat tusukan pada kulit yang kebas.

Apabila kulit sedang mengalami proses penyembuhan, ia
menghasilkan kolagen.

9: Suntikan

Terdapat beberapa jenis ubat yang boleh disuntik ke dalam parut yang terbentuk untuk membantu melembutkan dan meratakannya, termasuklah kortikosteroid dan ubat-ubatan kemoterapi fluorouracil (5-FU) dan interferon.

Suntikan biasanya dilakukan dalam bentuk siri dengan satu suntikan untuk setiap beberapa minggu.

10:
Chemical peels

Chemical peel
 adalah sejenis asid kuat yang digunakan untuk menanggalkan lapisan kulit paling atas untuk mengurangkan parut yang lebih dalam.

Terdapat pelbagai jenis
chemical peel
 yang ada di pasaran, oleh itu, dapatkan nasihat daripada pakar kulit yang berkelayakan berkenaan
chemical peel
 yang paling sesuai dengan keadaan kulit anda.

Pilih cara hilangkan bekas jerawat bersesuaian

Sebarang jenis rawatan atau cara menghilangkan bekas jerawat atau akne yang ingin anda ambil perlulah mengikut kesesuaian kulit anda.

Jika anda tidak pasti mengenai keadaan atau jenis kulit anda, dapatkan nasihat dan pendapat daripada pakar penjagaan kulit atau ahli dermatologi yang berkelayakan untuk memastikan setiap langkah yang anda ambil tersebut memberikan kesan yang maksimum.


8 Perkara Penting Tentang Kejadian Air Kencing Yang Perlu Kita Semua Tahu!

Adakah anda mempunyai perasaan ingin tahu bagaimana urin terhasil atau bau serta warna air kencing? Apakah kandungan air kencing?

Jawapannya ada dalam perkongsian artikel ini.

Untuk mendapatkan lebih banyak info tentang Urologi, sila dapatkannya
di sini.

Bagaimana kandungan air kencing terhasil?

Apa yang mempengaruhi bau dan warna air kencing?

 Sebahagian daripada kita akan menjawab ia
terhasil dari cecair yang kita minum setiap hari.

 Jawapan itu hampir betul. Tetapi air kencing adalah sisa cecair tubuh yang disingkirkan oleh buah pinggang yang kemudiannya dikeluarkan dari tubuh melalui air kencing.

Buah pinggang menghasilkan air kencing
apabila ia menapis semua toksin dan bahan-bahan yang tidak baik
 dari dari untuk mengekalkan cecair homeostasis.

 Tubuh menyerap hampir 90 peratus daripada air kencing bersih dan selebihnya akan melalui saluran ureter ke pundi kencing, dan dikeluarkan dari tubuh melalui uretra.

Aktiviti fizikal, nutrisi/enzim dari makan yang diambil, air yang diminum, ubatan, dan penyakit yang dihidapi, akan mempengaruhi air kencing yang terhasil.

Kandungan air kencing

Setiap individu menghasilkan antara 1-1.5 liter air kencing sehari.

Kandungan utama urin adalah 95 peratus air dan 5 peratus mineral dengan tahap yang berbeza; iaitu asid, ammonia, unsur organik, hormon, vitamin, enzim, dan lain-lain.

Urea atau asid urik menguasai bahan mineral. Dalam sehari, lebih kurang 30 gram urea akan disingkirkan dari tubuh badan.

Ia bergantung kepada apa yang anda makan dan minum. Individu yang
mengambil banyak kafein dan alkohol
 mempunyai kadar kencing yang tinggi setiap hari.

Secara umum, setiap individu cenderung mengosongkan pundi kencing sehingga 8 kali sehari.

 Tetapi jika merasakan anda kerap kencing daripada biasa, mungkin terdapat masalah pada kesihatan seperti diabetes.

Pundi kencing akan menjadi aktif apabila anda cuba
menahan kencing.

Warna urin

Tidak semua individu memberi perhatian kepada air kencing yang dibuang. Sebenarnya, warna air kencing boleh memberitahu tahap kesihatan anda.

Sekiranya anda merasakan jumlah air yang anda minum adalah mencukupi,
warna air kencing yang normal
 sepatutnya
tidak berwarna atau berwarna kuning pucat
 kerana ia menunjukkan keseimbangan yang baik antara lebih atau kurang penghidratan.

Terlebih penghidratan boleh menyebabkan warna air kencing anda menjadi pekat dan menghasilkan warna yang lebih gelap.

Jingga –  jika warna air kencing ini, ia bermakna, anda mengumpul beta-karotena, vitamin B2 yang tinggi yang disingkirkan dalam air kencing. Perhatikan apa yang anda makan, mungkin ia berlaku kerana
pengambilan lobak
 yang terlalu banyak.

Hijau – semak jika menu anda mengandungi asparagus, apa sahaja sayuran atau tidak. Jika warna air kencing anda hijau tetapi anda tidak mengambil asparagus, ia mungkin petanda jangkitan yang boleh menyebabkan batu karang.

Biru – ia adalah warna yang sangat jarang. Walau bagaimanapun, keadaan ini dipanggil
hypercalcemia
, iaitu
kandungan kalsium
 yang tinggi dalam darah yang boleh melemahkan tulang, menyebabkan batu karang, dan menganggu fungsi jantung dan otak.

Coklat gelap – warna ini menunjukkan kehadiran darah kerana disebabkan jangkitan
pada buah pinggang
, uretra, ureter, atau lain-lain. Diatebetes
mellitus
 boleh dikenal pasti melalui tahap kemanisan kandungan air kencing, manakala
phenylketonuria
pada kanak-kanak boleh menyebabkan kencing berbau. Selain berkemungkinan masalah E.coli, jangkitan juga boleh menyebabkan kencing berbau ammonia yang kuat.

Kandungan air kencing pengaruhi bau

Bau air kencing biasanya bergantung kepada apa yang anda makan.

 Jika ia berbau seperti sebatian sulfur, anda mungkin makan terlalu banyak aspragus.

Bau akan menjadi lebih kuat
 jika anda dehidrasi; ia mungkin berbau seperti ammonia kerana kencing anda menjadi sangat pekat.

Kencing malam?

Kencing malam
 atau enuresis adalah perkara yang berlaku sejak lahir.

Terbahagi kepada dua bahagian, untuk kanak-kanak yang mempunyai enuresis sebelum usia 6 bulan dipanggil enuresis utama dan untuk kanak-kanak usia lebih 6 bulan dipanggil enuresis sekunder.

Faktor yang menyebabkan enuresis adalah tekanan atau penyakit tulang belakang.

Kencing dikumpulkan dalam pundi kencing untuk
menyeimbangkan jumlah hormon yang berkurangan.

Terapi kelakuan adalah cara untuk menyingkirkan tingkah laku psikologi ini, sebagai contoh menggunakan
enuresis alarm noctural.

Baca juga:

Tubuh bergetar semasa buang air?

Apabila air kencing keluar dari pundi kencing, ia mengurangkan haba tubuh.

Semasa kandungan air kencing melalui uretra, tubuh akan bergetar kerana
penggunaan kalori
oleh otot.

Ketika berada dalam musim sejuk atau di tempat sejuk, tubuh akan sukar untuk mengeluarkan peluh sebagai proses mengurangkan haba tubuh. Ini menyebabkan banyak air kencing akan dikeluarkan.

Kerap buang air semasa musim sejuk?

Semasa musim sejuk atau berada di
tempat sejuk
, kita memerlukan lebih banyak tenaga daripada biasa.

Untuk mendapatkan tenaga yang lebih, tubuh membakar lebih cepat, mengakibatkan pengeluaran karbon dioksida dan air di dalam tubuh.

Air yang disingkirkan dari tubuh sebagai peluh dan urin, iaitu air kencing, tetapi kerana berada dalam cuaca sejuk, peluh tidak akan keluar, jadi ia akan singkirkan sebagai kandungan air kencing sahaja.

 Ini sekali gus menyebabkan seseorang individu akan
lebih kerap kencing.


Cuci Sayur Guna Sabun? Ini Mengarut! Bukan Saja Tak Hapus COVID-19, Tapi Juga Bahaya

Untuk mendapatkan lebih banyak info tentang coronavirus di Malaysia, sila dapatkannya di sini.

Pada ketika ini, ramai dalam kalangan kita yang sentiasa mengambil langkah berjaga-jaga terutama sekali sewaktu keluar dari rumah.

Tidak kiralah
ketika mahu menaiki pengangkutan awam, pergi ke pasar raya atau mengisi minyak kereta
, pasti setiap individu akan cuba untuk mengurangkan sebarang sentuhan yang tidak perlu bagi meminimumkan risiko jangkitan wabak COVID-19.

Apabila kita pergi ke pasar raya untuk membeli barang keperluan dapur
, mungkin kita pernah terfikir beberapa persoalan seperti berikut:

Adakah virus COVID-19 ini wujud pada permukaan sayur-sayuran yang hendak dibeli?

Bolehkah jangkitan merebak melalui sayur-sayuran sekiranya ia telah disentuh atau dibelek oleh mereka yang telah dijangkiti?

Berapa lamakah virus COVID-19 ini boleh bertahan pada permukaan sayur-sayuran?

Adakah saya patut mencuci sayur-sayuran yang telah dibeli dengan menggunakan sabun terlebih dahulu sebelum dimakan?

Ikuti jawapannya di bawah ini. Sebelum itu, ketahui bilangan semasa kes COVID-19 di Malaysia melalui statistik berikut.

[covid_19]

Tiada bukti COVID-19 boleh tersebar melalui makanan seperti sayuran

Terdapat beberapa cadangan atau idea agar mencuci sayuran melalui penggunaan sabun terlebih dahulu bagi
mengelakkan jangkitan virus COVID-19
.

Malah, ada juga yang mencadangkan agar sayur-sayuran yang dibeli itu direndam terlebih dahulu dalam air bersabun dan mencucinya dengan menggunakan sabun selama 20 saat.

Menurut Profesor Benjamin Chapman, Pakar Keselamatan Makanan yang berkhidmat di
North Carolina State University
, terdapat isu ketoksikan yang mungkin berlaku jika kita berbuat seperti sedemikian.

Artikel berkaitan:

Risau Dijangkiti COVID-19 Kalau Makan Ayam, Lembu? Ini FAKTA Yang Perlu Anda Tahu!

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Profesor Benjamin berkata, sekiranya kita mencuci sayuran bersama penggunaan sabun seperti kaedah tersebut, ia akan menyebabkan beberapa masalah kesihatan pada tubuh seperti iritasi gastrousus ringan selain rasa mual, muntah-muntah, cirit-birit dan sakit perut.

Beliau juga menekankan sayur-sayuran atau buah-buahan mempunyai banyak liang-liang kecil yang boleh menyerap sabun, yang kemudiannya memberikan kesan buruk pada tubuh individu yang memakannya.

Tiada bukti sabun boleh memusnahkan virus COVID-19 100%

Walaupun anda rasa seperti anda patut mencuci sayuran dengan penggunaan sabun sebagai langkah berjaga-jaga, ia seolah-olah satu perkara yang sia-sia.

Ini kerana, tidak terdapat sebarang bukti yang menyatakan mencuci sayuran dengan menggunakan sabun boleh membunuh atau menghapuskan virus COVID-19 ini dengan sepenuhnya. Begitu juga dengan virus-virus yang lain.

Artikel berkaitan:

Cara terbaik adalah dengan mencuci sayuran atau buah-buahan yang telah dibeli di pasar raya dengan menggunakan air mengalir yang bersih seperti air paip di rumah anda.

Perlukah saya mengkuarantinkan barangan dapur yang dibeli selama 3 hari?

Anda mungkin tidak percaya dengan tindakan ini, tetapi ia benar-benar dilakukan oleh sesetengah daripada kita yang merasakan bahawa barangan yang dibeli turut perlu dikuarantinkan terlebih dahulu.

Ia mungkin belum lagi berlaku di Malaysia, tetapi adalah lebih baik untuk kami mengingatkan anda terlebih dahulu sebelum ia mula menjadi satu trend.

Walaupun ada kajian yang menyatakan virus COVID-19 boleh bertahan hidup pada permukaan kadbod selama 24 jam dan pada plastik dan barang keluli selama 72 jam, tapi amalan mengkuarantinkan makanan ini sememangnya tidak perlu.

Menurut Profesor Benjamin lagi, tidak terdapat bukti bahawa makanan seperti sayuran atau pembungkus makanan menjadi alat pengangkut atau ejen penyebar bagi jangkitan virus ini.

Video berikut memaparkan bagaimana virus ini boleh tersebar.

https://www.facebook.com/HelloDoktorMY/videos/636390957112360/

Cuba fikirkan, adakah anda akan mengkuarantinkan kesemua barangan dapur anda termasuklah barangan mudah rosak seperti susu, daging, aiskrim dan sayuran?

Virus COVID-19 sememangnya tidak aktif pada suhu bilik dan boleh bertahan hidup selama beberapa jam, namun cara seperti ini tidak perlu.

Ini kerana, jika anda menganggap bahawa kesemua barangan perlu dikuarantin, secara tidak langsung anda telah menganggap kesemua barangan yang anda beli telah tercemar dengan virus COVID-19.

Adakah anda terfikir, selamatkah tangan anda daripada jangkitan virus tersebut
 saat di mana anda memilih, membelek, membeli dan membawa kesemua barangan tersebut ke rumah anda?

Jika makanan tersebut dikuarantin, maka anda juga lebih patut untuk dikuarantin kerana mempunyai kontak rapat dengan sayur-sayuran tersebut.

Mungkin anda mahu mengkurantinkan barangan yang dibeli agar ia lebih selamat, namun anda lupa, barangan anda boleh menjadi rosak dan ia lebih banyak memberikan kesan buruk jika anda makan makanan yang telah rosak atau tercemar dengan bakteria.

Cara terbaik elakkan jangkitan virus COVID-19

Anda mungkin berfikir bahawa mencuci sayuran melalui penggunaan sabun adalah kaedah terbaik untuk elakkan jangkitan virus.

Namun, perkara yang sepatutnya anda lakukan atau beri keutamaan adalah, tidak berada terlalu lama di pasar raya tersebut dan sentiasa jaga jarak anda dengan individu lain.

Artikel berkaitan:

Amalan Jarak Sosial, Kuarantin Dan Isolasi: Apa Bezanya?

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!

Adalah satu perkara yang sia-sia jika anda beria-ria mencuci sayuran sejurus pulang ke rumah, namun pada ketika anda membelinya, anda berebut-rebut atau berpusu-pusu dengan individu lain dengan pelbagai sentuhan fizikal.

Bukan sayur yang membawa pulang virus ke rumah, tetapi diri anda sendiri.
Jaga jarak anda adalah kunci utama dalam memutuskan rantaian jangkitan. Begitu juga dengan
lockdown
 atau kuarantin.

Ketahui perbezaannya di bawah ini.

Selain itu, kerap cuci tangan anda selepas pulang dari pasar raya atau tempat-tempat awam.
Sediakan sebotol
hand sanitizer
 dalam kereta anda
 dan gunakannya sebaik sahaja anda masuk ke dalam kereta selepas membeli barangan.

Artikel berkaitan:

Anda Fikir Hand Sanitizer Berkesan Membasmi Kuman? Jangan Terkejut Bila Tahu Risiko Ini!

Susah Nak Dapat Stok
Hand Sanitizer
? Boleh Buat Sendiri Di Rumah Dengan 3 Bahan Saja

Jika tiada
hand sanitizer
, cuci tangan anda dengan menggunakan sabun dan air bersih setelah sampai ke rumah. Ia adalah cara membersihkan tangan yang lebih berkesan bagi mencegah penularan virus COVID-19.

Cara mencuci sayuran dan buah-buahan dengan betul

Sentiasa mencuci sayuran dan buah-buahan terlebih dahulu walaupun ia adalah produk organik atau yang ditanam sendiri

Basuh dengan menggunakan air mengalir yang bersih

Sekiranya perlu, sentalkan sedikit permukaan sayur atau buah-buahan tersebut dengan menggunakan berus lembut yang bersih. Anda juga boleh menggunakan tangan sahaja

Keringkan buah-buahan dan sayuran dengan menggunakan tisu

Ingat, jangan sesekali menggunakan penggunaan sabun untuk mencuci sayuran kerana sayuran boleh menyerap sisa sabun tersebut

Jangan merendam sayur dan buah-buahan di dalam air kerana dikhuatiri berlakunya pencemaran silang

Buang lapisan pertama bagi sayuran berdaun hijau seperti kobis, salad sebelum dicuci

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Risau Dijangkiti COVID-19 Kalau Makan Ayam, Lembu? Ini FAKTA Yang Perlu Anda Tahu!

Risau Anak Tidak Sihat Sebab COVID-19? Ini Tip Ambil Bacaan Suhu Badan Si Kecil Di Rumah

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!

Bukan Main-main! AMARAN Perokok 14x Ganda Lebih Mudah Dijangkiti COVID-19

Sadis! Bayi Baru Lahir 12 Hari Mangsa Termuda Jangkitan COVID-19 di Malaysia